
Denne rapporten er skrevet som en leveranse til Helsereformutvalget, ref 24/2483. Den omhandler likeverdige kommunale tjenester. Vi bruker både brukererfaringsundersøkelser og registerdata for å definere indikatorer og mål som kan beskrive tilgang, samhandling og erfart kvalitet i helsetjenesten.  

Vi er takknemlige for gode diskusjoner og innspill fra Helsereformutvalget. Analysene og tolkningene av dem er våre egne. 





Oslo, mai 2026
Signatur

Rapporten undersøker geografisk variasjon i kommunale helse- og omsorgstjenester i Norge ved hjelp av registerdata og brukererfaringsundersøkelser. Analysene av brukererfaringer bygger hovedsakelig på data fra undersøkelsen om pasienterfaringer med fastlegen, mens registeranalysene er basert på data fra Folkeregisteret, Norsk pasientregister (NPR), KUHR og Kommunalt pasient- og brukerregister, kommunalt tildelte tjenester (KPR-KTT). Formålet er å belyse tilgang, samhandling og erfart kvalitet på tvers av kommuner, med særlig oppmerksomhet på utvalgte grupper: personer 80 år og eldre, personer med kroniske sykdommer, personer med psykiske helse- og rusrelaterte tilstander, samt barn og unge med sammensatte behov. 
Overordnet viser resultatene at kommunekjennetegnene nivå av frie inntekter, sentralitet og antall innbyggere har svake sammenhenger med både brukererfaringsindikatorer og registerbaserte mål. Samtidig er det betydelig variasjon mellom kommunene. Dette tyder på at variasjonen i begrenset grad forklares av de kommunekjennetegnene som er undersøkt her. Variasjonen kan i stedet skyldes andre forhold, som forskjeller i befolkningens behov, lokal organisering av tjenestene, eller samspill mellom kommunale tjenester og spesialisthelsetjenesten. Det kan også være forskjeller mellom kommunene som ikke nødvendigvis lar seg forklare. Særlig i små kommuner og ved sjeldne utfall kan noe skyldes tilfeldig variasjon. For brukererfaringene peker analysene av stabilitet over tid i retning av at variasjonen mellom kommuner ikke bare skyldes tilfeldig variasjon. 
For tilgang og tilgjengelighet viser de registerbaserte målene små forskjeller mellom kommuner når det gjelder institusjonsopphold og akutte kontakter. For tjenester i hjemmet er bruken noe høyere i mindre sentrale og mer ressurssterke kommuner, særlig blant personer med psykiske helse- og rusrelaterte tilstander. Brukererfaringene viser at kontinuitet og tilgjengelighet til fastlegen skårer høyere i større og mer sentrale kommuner. Ventetid til hastende timer har bedret seg fra 2023 til 2025, mens ventetid til ikke-hastende timer har hatt en negativ utvikling over tid.
For samhandling og pasientflyt viser de registerbaserte målene blant personer 80 år og eldre moderate forskjeller mellom kommuner, men med tydelige geografiske mønstre. Dette kan tyde på at variasjonen ikke bare skyldes forhold på kommunenivå, men også påvirkes av strukturelle forhold på systemnivå, for eksempel organisering av tjenester og samspill med spesialisthelsetjenesten. Brukererfaringer knyttet til samhandling viser liten variasjon etter kommunekjennetegn.
For erfart kvalitet og helsepersonell viser brukererfaringene små til moderate forskjeller mellom kommuner. Skårene er noe høyere i kommuner med flere innbyggere og noe lavere i de minst sentrale kommunene, men det er ikke tydelige regionale mønstre. Indikatorene for erfart kvalitet, vurdering av fastlegen og tillit til fastlegen er sterkt korrelerte med hverandre.
Kommuneskårene for brukererfaringer er relativt stabile over tid. Kommuner med høye skårer i 2023 har i stor grad samme relative plassering i 2025. Pasienterfaringene med fastlegen har vært relativt stabile siden 2014, men med ulik utvikling for hastende og ikke-hastende timer. Pasienterfaringene med somatiske sykehus har også vært relativt stabile i perioden fra 2006 til 2021.
Sammenhengen mellom registerbaserte mål og brukererfaringer er gjennomgående svak. Dette skyldes trolig at datakildene måler ulike sider ved tjenestene og delvis omfatter ulike pasientgrupper. Registerdata beskriver tjenestebruk og pasientforløp i hele befolkningen og i utvalgte grupper, særlig blant personer 80 år og eldre, mens brukererfaringsdataene i hovedsak beskriver erfaringer med fastlegen blant respondentene. Tilgjengelighet til fastlegen måles ikke direkte i registeranalysene. Samlet gir datakildene derfor et mer helhetlig bilde enn hver for seg, men mønstrene indikerer ikke at kommuner med høy brukertilfredshet hos fastlegen nødvendigvis også har høyere tilgang, tilgjengelighet eller bedre samhandling målt ved registerbaserte målinger.



[bookmark: _Toc232166661]Innledning
For en velfungerende offentlig helsetjeneste er det sentralt at befolkningens behov for helsetjenester ivaretas på en tilstrekkelig måte, uavhengig av hvor i landet man bor. Fra spesialisthelsetjenesten finnes det en rekke analyser (Skyrud, Kristoffersen og Helgeland, 2020; SKDE, 2026; Helsedirektoratet, 2026) som indikerer uønsket geografisk variasjon i tilgang til og kvalitet på helsetjenester. For de kommunale helse- og omsorgstjenestene er kunnskapsgrunnlaget mer begrenset. I denne rapporten undersøker vi geografisk variasjon i mål og indikatorer som beskriver de kommunale helse- og omsorgstjenestene.
Det er utfordrende å etablere gode mål på tilgang, samhandling og kvalitet i de kommunale helsetjenestene. Behovene til brukerne og innretningen av tjenestene kan variere betydelig, noe som påvirker hvordan disse forholdene kan måles og tolkes. Vi benytter derfor flere typer mål, både basert på observerte mål fra registre og egenrapporterte data fra brukererfaringsundersøkelser.
Registerdata gir informasjon om bruk, aktivitet og organisering av tjenestene. Enkelte registerbaserte mål kan gi indikasjoner på ikke-optimale tjenesteforløp, men sier i begrenset grad noe om kvalitet slik den oppleves av pasientene. Brukererfaringer gir derimot innsikt i pasientenes erfaringer med tjenestene, og kan dermed bidra til å belyse sentrale elementer ved kvalitet, som tilgjengelighet, samhandling og erfart kvalitet i møtet med tjenesten.
Målene og indikatorene vi beskriver kan ikke nødvendigvis i seg selv si noe om kvaliteten eller tilgangen på helse- og omsorgstjenester. På individnivå vil de registerbaserte målene i stor grad være påvirket av individuelle forhold, som helsetilstand, funksjonsnivå og akutte hendelser. På aggregert nivå kan de likevel gi informasjon om hvordan tjenestene og samhandlingen mellom dem fungerer. Avvik fra gjennomsnittet på kommunenivå kan derfor være relevante for å vurdere tilgang, samhandling og erfart kvalitet. For eksempel vil en akuttinnleggelse hos en person som ikke mottar tjenester i hjemmet, ofte først og fremst reflektere personens helsetilstand og uforutsette omstendigheter. Dersom en kommune gjennomgående har høyere risiko for akutte kontakter enn forventet, gitt befolkningssammensetningen, kan dette imidlertid være et uttrykk for utfordringer i de kommunale tjenestene, for eksempel knyttet til tilgang, forebygging eller samhandling. 
Selv om hvert enkelt mål har begrensninger, og i noen tilfeller kun dekker deler av befolkningen, kan de samlet gi et mer helhetlig bilde av tjenestene. Indikatorene er gruppert i tre hovedkategorier:
1. Tilgang og tilgjengelighet
2. Samhandling og pasientflyt
3. Erfart kvalitet og helsepersonell
Enkelte mål beskrives også for utvalgte målpopulasjoner og brukergrupper. I Nasjonal helse- og samhandlingsplan (2024) fremheves blant annet skrøpelige eldre, personer med flere kroniske lidelser (multimorbiditet), personer med lidelser innen psykisk helse og rus og barn og ungdom med varige og/eller sammensatte behov for helse- og omsorgstjenester. I rapporten har vi operasjonalisert disse gruppene basert på Helsedirektoratet (2022). Det innebærer at vi fokuserer på personer 80 år og eldre, personer med flere kroniske tilstander eller sykdommer, personer med diagnoser innen psykisk helse og rus, og barn og unge under 18 år med varige og/eller sammensatte behov for helse- og omsorgstjenester. 
Rapporten er organisert som følger: Kapittel 2 beskriver datagrunnlaget og metodiske valg. Kapittel 3 presenterer resultater for både registerbaserte mål og brukererfaringsundersøkelser. Kapittel 4 oppsummerer funnene og diskuterer implikasjoner.

I dette kapittelet beskrives datagrunnlaget og de metodiske tilnærmingene som er benyttet i analysene. Rapporten bygger på to hovedtyper datakilder: registerbaserte data og data fra brukererfaringsundersøkelser, som belyser ulike sider ved de kommunale helse- og omsorgstjenestene.
Først beskrives den geografiske inndelingen som ligger til grunn for presentasjonen av resultatene. Deretter presenteres metodene for de to datakildene separat.

For å belyse geografisk variasjon presenteres resultatene på kommunenivå. I tillegg presenteres resultatene etter kommunekjennetegnene nivå av frie inntekter, sentralitet og antall innbyggere.
Frie inntekter
Kommunene er gruppert etter nivå på korrigerte frie inntekter, målt som prosent av landsgjennomsnittet. Korrigerte frie inntekter er et mål på kommunenes inntektsnivå som tar hensyn til forskjeller i beregnet utgiftsbehov mellom kommunene. Målet inkluderer blant annet skatteinntekter og rammetilskudd, samt inntekter fra eiendomsskatt, konsesjonskraft, havbruk og produksjonsavgift på vindkraft. Inntektene kan disponeres fritt av kommunene. Ved å korrigere for forskjeller i utgiftsbehov søker målet å gi et bedre grunnlag for å sammenligne kommunenes økonomiske handlingsrom.
Kommunene ble gruppert i seks kategorier basert på nivået på korrigerte frie inntekter målt som prosent av landsgjennomsnittet: 1) under 95 prosent, 2) 95–99 prosent, 3) 100–104 prosent, 4) 105–114 prosent, 5) 115–134 prosent og 6) 135 prosent og over. Befolkningen er ikke jevnt fordelt i disse inntektsgruppene: De tre høyeste inntektsgruppene inkluderer til sammen færre personer enn hver enkelt av de tre laveste. Gruppen med frie inntekter under 95 prosent er den største i antall kommuner og antall personer, med i overkant av en tredjedel av populasjonen. Se Kommunal- og distriktsdepartementet (2025b) for ytterligere informasjon. 
Sentralitet
Kommunene ble gruppert etter Statistisk sentralbyrås sentralitetsindeks, som er et mål på kommunenes tilgang til arbeidsplasser og servicefunksjoner. Indeksen rangerer befolkningens tilgang til arbeidsplasser, tilgang til private og offentlige tjenester og avstanden til disse. Indeksen er igjen inndelt i seks klasser fra 1 (mest sentrale kommuner) til 6 (minst sentrale kommuner), se Kommunal- og distriksdepartementet (2025a).
I 2025 var fordelingen av kommuner i de ulike klassene: klasse 1 (5 kommuner), klasse 2 (21 kommuner), klasse 3 (54 kommuner), klasse 4 (65 kommuner), klasse 5 (104 kommuner) og klasse 6 (108 kommuner). Flertallet av kommunene i Norge tilhører sentralitetsklasse 5 og 6, mens størstedelen av befolkningen bor i de mest sentrale kommunene.
Antall innbyggere
Kommunene er også gruppert etter antall innbyggere i kommunen. Vi har tatt utgangspunktet i antall innbyggere per kommune 1.1. 2026, og fordelt i følgende kategorier: <5 000 innbyggere, 5-15 000 innbyggere, 15-25 innbyggere og 25 000 og over. 

For å belyse tjenestebruk, pasientflyt og utvalgte forhold som kan være relevante for tilgang og samhandling, har vi brukt data fra nasjonale helseregistre. All bruk av offentlig helse- og omsorgstjeneste registreres i disse datakildene. Data fra de ulike registrene blir koblet sammen for samme individ, slik at vi kan undersøke overganger mellom de ulike tjenestene, samt bruk av ulike helsetjenester for ulike målpopulasjoner basert på mottak av tjenester. Videre bruker vi data fra folkeregisteret for å få kunnskap om hvor personene som bruker helse- og omsorgstjenester bor, og for å få informasjon om andelen av befolkningen i en kommune som bruker de ulike helsetjenestene eller har et utfall av interesse. 
Norsk pasientregister (NPR) inneholder informasjon om alle kontakter med spesialisthelsetjenesten, inkludert diagnose, omsorgsnivå og varighet på behandlingen. For å skille mellom akutte og elektive behandlinger benytter vi hastegradsklassifiseringen i NPR. Vi bruker variabelen innmatehast og definerer en innleggelse som akutt når denne variabelen har verdien 1. KUHR beskriver alle kontakter med allmennlegetjenesten, både legevakt og fastlege. Vi har tilgjengelig informasjon om tidspunkt, type kontakt og diagnose. Kommunalt pasientregister – kommunalt tildelte tjenester (KPR-KTT) beskriver bruk av kommunalt tildelte tjenester. Det inkluderer en rekke ulike tjenester. Vi skiller mellom langtidsopphold, korttidsopphold og tjenester i hjemmet. 
Gjennom registerdata beregner vi en rekke ulike tjenestetyper og definisjonene er beskrevet i Tabell 1. 
Tabell 1: Definisjoner av tjenestetype i registerdata
	Tjenestetype
	Datakilde
	Definisjon/Forklaring

	Tjenester i hjemmet
	KPR-KTT 
	Omfatter tjenester til hjemmeboende. Tjenestetype:  
1-7, 9, 11, 13, 15-16, 26 

	Langtidsopphold i institusjon
	KPR-KTT
	Omfatter langtidsheldøgnsomsorg i institusjon. Tjenestetype: 21 

	Korttidsopphold i institusjon
	KPR-KTT 
	Omfatter tidsbegrensede opphold i institusjon. Tjenestetype: 8, 18-20, 25 

	Kommunalt tildelte tjenester
	KPR-KTT 
	Omfatter både tjenester i hjemmet, samt langtidsopphold og korttidsopphold i institusjon

	Akutte kontakter i spesialisthelsetjenesten
	NPR
	Inmatehast = 1, inkluderer alle omsorgsnivåer, både dag, døgn og poliklinikk

	Allmennlegekontakter
	KUHR
	Alle enkeltregninger for både fastlege og legevakt

For å operasjonalisere disse gruppene i Nasjonal helse- og samhandlingsplan har vi basert oss på Helsedirektoratet (2022) med enkelte modifikasjoner. Tabell 2 beskriver hvordan vi har operasjonalisert målpopulasjonene, mens Tabell A1 til A3 i Vedlegg beskriver hvilke diagnoser som er inkludert i de ulike målpopulasjonene. 
Tabell 2: Kilder brukt for operasjonalisering av målpopulasjonene
	Målpopulasjon  
	Datakilder

	Personer 80 år og eldre
	Folkeregisteret

	Personer med flere kroniske sykdommer (19-79 år)1
	NPR, KUHR

	Personer med diagnoser innen psykisk helse og/eller rus (19-79 år)1
	NPR

	Barn og ungdom med varige og/eller sammensatte behov (2-18 år)
	NPR og KPR-HTT

	Hele befolkningen (2 år og eldre)
	Folkeregisteret


1Personer kan tilhøre flere av gruppene; de er derfor ikke gjensidig utelukkende.
De ulike brukergruppene er avgrenset ut fra tidligere helsetjenestebruk og alder. Gruppen eldre over 80 år er basert kun på alder. Personer med flere kroniske sykdommer er identifisert ut fra diagnoser registrert i primær- og spesialisthelsetjenesten de to foregående årene. For å bli inkludert i denne kategorien må personen ha minst tre diagnoser fra diagnosegruppene vist i tabell A1. En diagnose regnes som registrert ved minst én kontakt i spesialisthelsetjenesten med aktuell diagnose (NPR), eller minst to kontakter i primærhelsetjenesten (KUHR). Inkluderte diagnoser framgår av Vedlegg 1. Personer med diagnoser innen psykisk helse- og rusr er identifisert ut fra diagnoser registrert i spesialisthelsetjenesten (NPR), se tabell A2 i vedlegg. En person kan både ha diagnoser som er definert i målpopulasjonen med flere kroniske sykdommer og samtidig diagnose innen psykisk helse og eller/rus slik at gruppene da ikke er helt gjensidig utelukkende. Barn og ungdom med varige og/eller sammensatte behov er definert ut fra enten en diagnosekode i NPR (se tabell A3), minst 20 polikliniske kontakter i BUP/PHV, innlagt i BUP/PHV eller følgende tjeneste i KPR-HTT: praktisk bistand, dagaktivitetstilbud, avlastning, omsorgsstønad, helsetjenester i hjemmet, tidsbegrenset opphold eller langtidsopphold i institusjon, i en av de to foregående årene.
Alle personer som er bosatt i Norge i 2023, 2024 eller 2025 er inkludert i populasjonene. De følges frem til 2025, eller frem til dødsmåneden. De blir beregnet som boende i den kommunen de bodde i 2025. Vi bruker 3 år data for å ha tilstrekkelig datagrunnlag til å beregne tallene. Dette er spesielt viktig når vi beskriver tilstanden på kommunenivå og ved sjeldne utfall. Lager da et glidende gjennomsnitt, slik at 2025 tall bruker årgangene 2023, 2024 og 2025, etc. Vi beregner først tall for et år per pasient og deretter lager et gjennomsnitt per person. Gjennomsnittet for en pasient over alle tre årene blir deretter brukt i den lineære modellen når vi justerer for alder og kjønn.

De registerbaserte målene vi undersøker er både basert på mulige indikatorer beskrevet i oppdragsteksten, samt andre aktuelle mål som har oppstått underveis i prosjektet. Noen av de foreslåtte indikatorene var ikke mulig å undersøke på grunn av svak datakvalitet og manglende data. Dette var tilfelle for avslag på søknad til heldøgnsomsorg, og tid fra søknad om heldøgnsomsorg til oppstart. Vi har inkludert til sammen 13 ulike registerbaserte mål, som omhandler tilgang til tjenester, funksjonsskår ved oppstart av helse- og omsorgstjenester, pasientflyt mellom tjenestene, allmennlegekontakter før langtidsopphold og prosentandel i langtidsopphold 6 måneder etter en akutt kontakt i spesialisthelsetjenesten. 
De ulike målene blir beregnet per kommune, men enkelte kommuner er svært små, og det er få individer under hvert tall, også når vi beregner tallene over flere år. For hver indikator inkluderer vi kun kommuner som har minst 10 observasjoner bak sitt beregnede tall. 
Årlig bruk av tjenester
For å beregne årlig bruk av ulike tjenester per år bruker vi statusen for tjenestemottak per måned i løpet av året. Mange pasienter vil endre status i løpet av året og for å ta høyde for dette teller vi antall måneder bruk og vekter for antall måneder vi observerer individene. Dette innebærer at dersom personen endrer status, dør eller emigrer blir dette tatt høyde for. Gjennomsnittlig andel måneder med bruk per person ble multiplisert med 12 for å estimere gjennomsnittlig antall måneder med bruk per år. 
Vi beregner gjennomsnittlig antall måneder med bruk per person for følgende tjenester:
· Tjenester i hjemmet 
· Korttidsopphold
· Langtidsopphold
· Akutte kontakter i spesialisthelsetjenesten
Funksjonsnivå ved oppstart av tjeneste
Funksjonsskår er definert ved oppstart av en ny tjeneste. Tjenestebehov kartlegges for brukere av kommunale tjenester og rapporteres til KPR. Skåren bygger på kommunenes kartlegging av 18 funksjoner i dagliglivet (Activities of Daily Living, ADL) som skåres på en skala fra 1 (utgjør ingen problem/utfordring) til 5 (fullt behov for bistand/assistanse/helsehjelp). Det er beregnet et ADL-samlemål, heretter omtalt som vi kaller funksjonsskår, som er basert på vektingen av 15 utvalgte funksjonsvariabler og delt inn i tre nivå etter grad av bistandsbehov, 1,5 (noe/avgrenset bistandsbehov), 3 (middels til stort bistandsbehov) og 4,5 (Omfattende bistandsbehov). Vi definerer disse målene:
· Funksjonsskår ved førstegangs langtidsopphold
· Funksjonsskår ved oppstart av tjenester i hjemmet
· Manglende registering av funksjonsskår ved oppstart av tjenester i hjemmet
Manglende verdier for funksjonsskår ved oppstart av tjenester i hjemmet var på 26 prosent og vil da inngå som et eget mål, mens manglende funksjonsskår ved oppstart av langtidsopphold var sjeldent (1 prosent) og personene ble ekskludert før videre analyse.
Pasientflyt mellom tjenester
Den generelle definisjonen av de ulike indikatorene for pasientflyt mellom tjenestene er som følger: Antall personer 80 år og eldre med minst en måned med overgang fra X til Y delt på antall personer 80 år og eldre med X ganget med 100. Vi definerer dermed følgende pasientoverganger:
· Prosentandel over 80 år som får langtidsopphold uten bruk av andre kommunal tildelte tjenester i forkant
· Prosentandel over 80 år i langtidsopphold som har en akutt kontakt i spesialisthelsetjenesten 
· Prosentandel over 80 år som mottar tjenester i hjemmet som har en akutt kontakt i spesialisthelsetjenesten
· Prosentandel over 80 år som ikke mottar kommunale tildelte tjenester som har en akutt kontakt i spesialisthelsetjenesten 

Allmennlegekontakt før langtidsopphold
Som et mål på bruk av helsetjeneste i forkant av et langtidsopphold, har vi sett på antall allmennlegekontakter 30 dager før et førstegangs langtidsopphold for personer over 80 år. Vi ser kun på langtidsopphold og inkluderer ikke korttidsopphold.  
Prosentandel i langtidsopphold etter en akutt kontakt i spesialisthelsetjenesten
Andelen som er i langtidsopphold etter akutt kontakt i spesialisthelsetjenesten kan være et signal om de øvrige kommunale tjenestene og hvordan de virker. Vi inkluderer kun pasienter som ikke hadde mottatt langtidsopphold i forkant av den akutte kontakten. Som for allmennlegekontakt ser vi kun på langtidsopphold og inkluderer ikke korttidsopphold.
[bookmark: _Toc232166668]Case-mix justering og predikerte verdier
Det er store forskjeller i demografisk sammensetning mellom kommunene. For å sammenligne kommuner er det derfor nødvendig å ta hensyn til forskjeller i alders- og kjønnssammensetning. Vi justerer for disse to variablene i alle analysene. 
For alle målene bruker vi en lineær regresjonsmodell der vi justerer for alder, inkludert som 10-årige alderskategorier, og kjønn. Deretter predikerer vi målet per kommune etter at det er tatt hensyn til forskjeller i demografisk sammensetning. Vi bruker data for tre år for å få nok tilfeller per kommune til å estimere robuste mål. For mindre kommuner er det få observasjoner, og i enkelte tilfeller ingen observasjoner, som ligger til grunn for det beregnede målet. Dersom den beregnede verdien bygger på færre enn 10 observasjoner, rapporterer vi ikke verdien. En oversikt over antall kommuner som utelates fra de ulike analysene finnes i tabell A4 i vedlegg.
[bookmark: _Toc232166669]Kombinerte mål
For å lage et kombinert mål på kommune nivå har vi lagt sammen de registerbaserte målene innen to kategorier som tidligere beskrevet: 
1) tilgang og tilgjengelighet  
2) samhandling og pasientflyt 
For samhandling og pasientflyt har vi kun beregnet målet for målpopulasjonen bestående av personer 80 år og eldre. Det er begrenset antall tilfeller av disse overgangene i andre målpopulasjonene. 
Når tallene per kommune skal settes sammen av ulike typer målenhet (årlig bruk/funksjonsskår/ prosentandel/antall kontakter) er det nødvendig at målene har samme skala. Tallene for hver kommune blir dermed normalisert etter følgende formel: 

Videre multipliserer vi den normaliserte verdien med 100 for at tallene skal ligge mellom 0-100. For å beregne den kombinerte verdien av de ulike målene bruker vi gjennomsnittet. Videre beregner vi kun tall på kommunenivå for kombinerte mål dersom vi har tall på minst tre av sju av de inkluderte måltallene for tilgang og tilgjengelighet, og tre av seks for samhandling og pasientflyt. Kommunemålene er presentert som standardavvik fra nasjonalt gjennomsnitt (basert på en z-skår).
Tabell 3: Beskrivelse av hvilke måltall som inkluderes i de to kombinerte målene og hvilket fortegn som er brukt
	Kombinert mål
	Fortegn

	Tilgang og tilgjengelighet
	

	Gjennomsnittlig antall måneder med tjenester i hjemmet per år
	Positivt fortegn

	Gjennomsnittlig antall måneder i langtidsopphold per år
	Positivt fortegn

	Gjennomsnittlig antall måneder i korttidsopphold per år
	Positivt fortegn

	Gjennomsnittlig antall måneder med akutte kontakter per år
	Negativt fortegn

	Funksjonsskår ved oppstart av langtidsopphold
	Negativt fortegn

	Funksjonsskår ved oppstart av tjenester i hjemmet
	Negativt fortegn

	Prosentandel med manglende funksjonsskår ved oppstart av tjenester i hjemmet 
	Negativt fortegn

	Samhandling og pasientflyt
	

	Prosentandel som mottar langtidsopphold uten andre kommunalt tildelte tjenester i forkant 
	Negativt fortegn

	Prosentandel som mottar langtidsopphold og som har akutt kontakt
	Negativt fortegn

	Prosentandel som mottar tjenester i hjemmet og som har akutt kontakt
	Negativt fortegn

	Prosentandel som ikke mottar andre kommunalt tildelte tjenester og som har akutt kontakt
	Negativt fortegn

	Antall allmennlegekontakter i forkant av førstegangs på langtidsopphold 
	Negativt fortegn

	Prosentandel i langtidsopphold 6 måneder etter akutt kontakt i spesialisthelsetjenesten
	Negativt fortegn



[bookmark: _Toc232166670]

Brukererfaringer  
[bookmark: _Toc232166671]Datagrunnlag 
Data om brukererfaringer er hentet fra Folkehelseinstituttets landsdekkende undersøkelser om pasienterfaringer med fastlegen og pasienterfaringer med somatiske sykehus. Hovedanalysene i denne rapporten bygger på fastlegeundersøkelsen gjennomført i 2025, med sammenligninger mot tidligere undersøkelser i 2014, 2018, 2021 og 2023. Tidligere undersøkelser om pasienterfaringer med fastlegen er nærmere beskrevet i egne rapporter (Holmboe et al., 2015; Iversen et al., 2019; Norman et al., 2022; Norman et al., 2025).
I 2025 var inklusjonskriteriene at personene var 18 år eller eldre, registrert i fastlegeordningen og hadde hatt minst én konsultasjon hos fastlegen de siste 12 månedene. Personer oppført på liste uten navngitt fastlege inngikk også i utvalget. I hver kommune og bydel i Oslo ble det trukket et tilfeldig utvalg på 550 personer som oppfylte inklusjonskriteriene.
Datainnsamlingen ble gjennomført digitalt via Helsenorge. Personer uten registrert digital brukerprofil mottok invitasjon per post med informasjon om hvordan undersøkelsen kunne besvares. For den digitale gruppen ble det sendt inntil fire påminnelser via SMS til personer som ikke hadde besvart undersøkelsen. Etter eksklusjon av personer med mangelfull adresse, døde og personer som reserverte seg mot deltakelse, besto nettoutvalget i 2025 av 195 105 personer. Totalt antall svar var 66 849, tilsvarende en svarprosent på 34,3.
Tilsvarende undersøkelse ble gjennomført i 2023. Også denne undersøkelsen var trukket for å gi resultater på kommunenivå, med separat trekking innen hver kommune og bydel i Oslo. Nettoutvalget var 137 629 personer, og svarprosenten var 43,0. Personer uten navngitt fastlege inngikk ikke i 2023-undersøkelsen.
Undersøkelsene om pasienterfaringer med fastlegen gjennomført i 2014, 2018 og 2021 var trukket for å gi representative resultater på nasjonalt nivå. 
For analyser av utvikling over tid ble det også benyttet data fra Folkehelseinstituttets undersøkelser om pasienterfaringer med somatiske sykehus. Dette er landsdekkende spørreskjemaundersøkelser blant pasienter utskrevet etter døgnopphold ved somatiske sykehus. I undersøkelsene ble det trukket tilfeldige utvalg på om lag 400 pasienter fra hvert sykehus, med datainnsamling etter utskrivelse. Den siste undersøkelsen er nærmere beskrevet i Holmboe et al. (2022).
[bookmark: _Toc232166672]Vekting og case-mix justering
Ettersom utvalgene i fastlegeundersøkelsen i 2023 og 2025 var trukket for å gi resultater på kommunenivå, ble det beregnet designvekter som ble benyttet i analyser på nivåer over kommune og ved sammenligninger over tid for disse årene. Vektene ble beregnet på kommunenivå som inversen av sannsynligheten for å bli trukket ut. Dette tilsvarer forholdet mellom antall personer i målpopulasjonen og antall personer trukket til utvalget i den enkelte kommunen. Trekksannsynlighetsvekten korrigerer dermed for at små kommuner er overrepresentert i utvalget.
For å korrigere for frafall ble det beregnet responshomogenitetsgruppevekter (RHG-vekter) med utgangspunkt i opplysninger for hele det inviterte utvalget. Svarsannsynligheten ble estimert ved hjelp av et klassifikasjonstre basert på tilgjengelige registeropplysninger, blant annet alder, kjønn og tidligere bruk av fastlege. Deretter ble både respondenter og ikke-respondenter gruppert i responshomogenitetsgrupper med mest mulig lik forventet svarsannsynlighet. Frafallsvekten ble beregnet som den inverse av observert svarandel i hver gruppe.
I analyser der det var relevant, ble designvekter og frafallsvekter kombinert. De kombinerte vektene ble normalisert før bruk i analysene. Der det er benyttet vekter, oppgis dette i tabell- og figurtekster.
I tillegg ble resultatene i relevante analyser justert for alder (kategorisert i 10-årsgrupper) og kjønn ved hjelp av lineære regresjonsmodeller, og presentert som justerte gjennomsnittsskårer. Justeringen ble gjort for å ta høyde for forskjeller i befolkningssammensetning mellom enheter, slik at resultatene i større grad reflekterer forskjeller i tjenestene snarere enn forskjeller i pasientgrunnlaget.
[bookmark: _Toc232166673]Indikatorer 
Brukererfaringene med fastlegen ble målt ved hjelp av standardiserte og tidligere validerte indikatorer utviklet for undersøkelser om pasienterfaringer med fastlegen (Holmboe et al., 2017; Bjertnæs et al., 2022). I tillegg ble det inkludert indikatorer for personer med langvarige helseproblemer basert på OECDs PaRIS-rammeverk (Valderas et al., 2025a; 2025b). 
I denne rapporten ble indikatorene fra fastlegeundersøkelsen valgt med utgangspunkt i oppdragets problemstillinger om tilgang, samhandling og kvalitet. Det ble også lagt vekt på analyser av hvordan variasjonen i indikatorene fordelte seg mellom individ-, lege- og kommunenivå (se figur A1 i vedlegg). Denne fordelingen ble undersøkt med lineære flernivåmodeller med tilfeldige effekter for kommune og fastlege innen kommune. Bare fastleger med minst fem respondenter ble inkludert. For hver indikator ble variasjonen fordelt mellom individ-, lege- og kommunenivå. Indikatorer med tydelig variasjon på lege- og/eller kommunenivå ble inkludert i analysene, mens enkelte indikatorer, herunder pasientrapporterte utfall (PROM), i hovedsak viste variasjon på individnivå, og ble derfor ikke inkludert i hovedanalysene.
For analyser av utvikling over tid i pasienterfaringer med somatiske sykehus ble det benyttet etablerte indikatorer fra FHI sine undersøkelser av pasienterfaringer med somatiske sykehus (Pettersen et al., 2004).
Indikatorene omfatter både sammensatte indikatorer basert på flere spørsmål og enkeltspørsmål. Sammensatte indikatorer er beregnet som gjennomsnitt av flere spørsmål og vil generelt være mer robuste for tilfeldig variasjon enn enkeltspørsmål. Enkeltspørsmål kan i større grad være påvirket av tilfeldige svingninger og bør derfor tolkes med noe større varsomhet. I rapporten omtales begge typer som indikatorer. Alle indikatorer er transformert til en skala fra 0 til 100, der høyere verdi uttrykker bedre erfaringer. For ventetidsindikatorer (pasienterfaringer med fastlegen) presenteres i tillegg resultater som prosentandeler.
Tabell 2 gir en oversikt over indikatorene som inngår i rapportens analyser. Nærmere beskrivelse av spørsmål, skåringsregler og beregning er gitt i Tabell A5 og A6 i vedlegg.
[bookmark: _Toc232166674]Kombinerte indikatorer 
For fastlegeundersøkelsen ble det beregnet kombinerte brukererfaringsindikatorer for ulike analyseformål.
I analyser av geografiske forskjeller på kommunenivå ble det beregnet tre tematiske indikatorer basert på indikatorene innen de tre temaområdene vist i tabell 2: tilgang og tilgjengelighet (indikator 1–4), samhandling og pasientflyt (indikator 6–8) og erfart kvalitet og helsepersonell (indikator 10–13). Indikatoren for samhandling og pasientflyt ble kun beregnet for respondenter som oppga å ha ett eller flere kroniske helseproblemer.
For hver enkelt indikator ble det først beregnet justerte kommuneskårer (justert for alder og kjønn), og vektet for frafall. De justerte kommuneskårene ble deretter slått sammen ved å beregne gjennomsnittet av tilgjengelige indikatorer innen hvert temaområde.
I analyser av utvikling over tid for fastlegeundersøkelsen ble det beregnet en samlet indikator basert på gjennomsnittet av fem sentrale fastlegeindikatorer som har vært like over tid: tilgjengelighet, koordinering og samhandling, mestring, fastlegen samt organisering og øvrige ansatte.
For utvikling over tid for pasienterfaringer med somatiske sykehus ble det beregnet en samlet indikator basert på fire delområder: pleiepersonalet, informasjon, organisering og pårørende.
Alle kombinerte indikatorer er oppgitt på en skala fra 0 til 100, der høyere verdi uttrykker bedre erfaringer. Nærmere beskrivelse av sammensetning, spørsmål, skåringsregler og beregning er gitt i Tabell A5 og A6 i vedlegg.
[bookmark: _Toc232166675]Geografiske analyser og analyser etter brukergruppe
For å undersøke geografisk variasjon i totalutvalget ble indikatorene analysert etter kommunekjennetegn: nivå av frie inntekter, sentralitetsklasse og antall innbyggere i kommunen, samt på kommunenivå.
I tillegg ble det gjennomført analyser for utvalgte brukergrupper i hele utvalget: respondenter 80 år eller eldre, respondenter med to eller flere selvrapporterte kroniske helseproblemer, og respondenter som oppga psykiske helseproblemer og/eller rusproblemer. Disse analysene ble brukt for å undersøke om resultatene varierte mellom ulike grupper av brukere, uavhengig av geografisk inndeling. 
Brukergruppene med kroniske helseproblemer og psykiske helseproblemer/rusproblemer var basert på respondentenes egne opplysninger i spørreskjemaet, mens gruppen 80 år eller eldre var basert på registeropplysninger om alder.
Ved analyser etter kommunekjennetegn ble det beregnet justerte gjennomsnittsskårer, kontrollert for alder og kjønn. For undersøkelsene i 2023 og 2025 ble resultatene i tillegg vektet for trekksannsynlighet og frafall for å sikre sammenlignbarhet med tidligere undersøkelser.
Ved analyser på kommunenivå ble kommuneskårer beregnet som justerte gjennomsnittsskårer, kontrollert for alder og kjønn og vektet for frafall. Kun kommuner med minst 30 respondenter ble inkludert.
I kartanalyser ble kommuner med færre enn to fastleger med gyldig HPR-nummer ekskludert. Kommuneskårene ble presentert som standardiserte avvik fra nasjonalt gjennomsnitt (z-skår), gruppert i kategorier uttrykt i standardavvik.
[bookmark: _Toc232166676]Stabilitet og variasjon mellom kommuner 
Kommuneskårer i 2023 og 2025 ble sammenlignet for kommuner med minst 30 respondenter i begge undersøkelsesår. For å sikre best mulig sammenlignbarhet mellom årene ble personer uten navngitt fastlege ekskludert i 2025, ettersom denne gruppen ikke inngikk i 2023-undersøkelsen.
Kommuneskårene ble beregnet som justerte gjennomsnittsskårer (justert for alder og kjønn). Resultatene ble standardisert til en felles alders- og kjønnsfordeling basert på de to undersøkelsesårene samlet. Analysene ble vektet med frafallsvekter. Kommunene ble deretter rangert etter gjennomsnittsskår på tvers av de to undersøkelsesårene.
Stabiliteten mellom undersøkelsesårene ble vurdert ved hjelp av Pearsons korrelasjonskoeffisient (r), beregnet separat for hver indikator. Høyere korrelasjon uttrykker større grad av stabilitet i kommunenes relative plassering mellom 2023 og 2025. Sensitivitetsanalyser med Spearmans rangkorrelasjon ga tilsvarende mønstre, men gjennomgående noe lavere korrelasjon.
[bookmark: _Toc232166677]Utvikling over tid 
Utvikling over tid i pasienterfaringer med fastlegen ble analysert ved å sammenligne resultater fra undersøkelsene i 2014, 2018, 2021, 2023 og 2025. Analysene omfattet fem sentrale indikatorer samt en samlet indikator beregnet som gjennomsnittet av disse. Alle skårer er presentert på en skala fra 0 til 100, der høyere verdi uttrykker bedre erfaringer.
For å sikre best mulig sammenlignbarhet mellom undersøkelsesårene ble personer uten navngitt fastlege ekskludert fra analysene, ettersom denne gruppen var inkludert i 2025-undersøkelsen, men ikke i tidligere undersøkelser. Resultatene ble beregnet som justerte gjennomsnittsskårer (justert for alder og kjønn). For undersøkelsene i 2023 og 2025 ble resultatene i tillegg vektet for trekksannsynlighet slik at estimatene ble sammenlignbare med tidligere undersøkelser. I tillegg til nasjonale analyser ble utviklingen undersøkt etter fylke.
For analyser av utvikling over tid ble det også benyttet data fra Folkehelseinstituttets undersøkelser om pasienterfaringer med somatiske sykehus. Disse undersøkelsene ble valgt fordi de over tid har hatt relativt stabile indikatorer og metodiske opplegg, og dermed gir et bedre grunnlag for sammenligninger mellom undersøkelsesår enn øvrige brukererfaringsundersøkelser. 
Utvikling over tid i pasienterfaringer med somatiske sykehus ble analysert ved å sammenligne resultater fra tidligere nasjonale pasienterfaringsundersøkelser gjennomført i perioden 2006–2021. Analysene omfattet utvalgte indikatorer for pasienters erfaringer med sykehusoppholdet, herunder en samlet indikator, ventetid ved sykehuset og samhandling. Den samlede vurderingsindikatoren er basert på fire delindikatorer (nærmere beskrevet i kapittel 2.5.2). Kun den samlede indikatoren var tilgjengelig i 2006-undersøkelsen, mens øvrige indikatorer var tilgjengelige i senere undersøkelsesår. Indikatoren for ventetid omfatter kun elektive pasienter. Alle skårer er presentert på en skala fra 0 til 100, der høyere verdi uttrykker bedre erfaringer. Resultatene ble beregnet som justerte gjennomsnittsskårer ved hjelp av lineære regresjonsmodeller der det ble kontrollert for alder (kategorisert i 10-årsgrupper), kjønn og selvrapportert helse.
[bookmark: _Toc232166678]Tematisk inndeling av mål/indikatorer
Ingen enkeltindikator eller registebasert mål kan alene gi et fullstendig bilde av tilgang, samhandling eller kvalitet i de kommunale helse- og omsorgstjenestene. Flere av målene beskriver situasjonen særskilt for bestemte brukergrupper eller målpopulasjoner. For å belyse oppdragets problemstillinger er indikatorene gruppert tematisk samlet, fordelt i tre hovedområder:

1) Tilgang og tilgjengelighet
2) Samhandling og pasientflyt
3) Erfart kvalitet og helsepersonell

Tabell 4: Gruppering av indikatorer fra brukererfaringer og registerbaserte mål inndelt etter tema
	Tema
	Brukererfaringer (indikatorer)
	Registerbaserte mål1

	1) Tilgang og tilgjengelighet
	Fastlege
1. Kontinuitet (18 år +)
2. Tilgjengelighet (18 år +)
3. Tilgjengelighet til ikke-hastende time (18 år +)
4. Tilgjengelighet til hastende time (18 år +)
Somatiske sykehus 
(kun utvikling over tid)
5. Kort ventetid til sykehus (kun elektive pasienter, 16 år +)
	Gjennomsnittlig antall måneder med tjenester i hjemmet per år 
Gjennomsnittlig antall måneder i langtidsopphold per år 
Gjennomsnittlig antall måneder i korttidsopphold per år 
Gjennomsnittlig antall måneder med akutte kontakter per år 
Funksjonsskår ved førstegangs langtidsopphold
Funksjonsskår ved oppstart av tjenester i hjemmet
Prosentandel med manglende funksjonsskår ved oppstart av tjenester i hjemmet

	2) Samhandling og pasientflyt
	Fastlege
6. Personsentrerte tjenester (minimum et kronisk helseproblem)
7. Koordinering og samhandling (minimum et kronisk helseproblem)
8. Mestring (minimum et kronisk helseproblem)
Somatiske sykehus 
(kun utvikling over tid)
9. Samhandling (16 år +)

	Prosentandel over 80 år som innlegges på langtidsopphold uten bruk av andre kommunalt tildelte helse- og andre omsorgstjenester 
Prosentandel over 80 år i langtidsopphold som har akutt kontakt
Prosentandel over 80 år som mottar tjenester i hjemmet som har akutt kontakt
Prosentandel over 80 år som ikke mottar kommunalt tildelte helse- og andre omsorgstjenester som har akutt kontakt
Antall allmennlegekontakter 30 dager før langtidsopphold for personer over 80 år 
Prosentandel av personer 80 år og eldre som har hatt en akutt kontakt mottar langtidsopphold seks måneder etter akutt kontakten

	3) Erfart kvalitet og helsepersonell
	Fastlege 
10. Erfart kvalitet (18 år +)
11. Fastlegen (18 år +)
12. Tillit til fastlegen (18 år +)
13. Organisering og øvrige ansatte (18 år +)
Somatiske sykehus 
(kun utvikling over tid)
14. Samlet vurdering over 4 indikatorer (Pleiepersonalet, informasjon, organisering og pårørende; 16 år +)
	


1kreves tre år data for å ha nok styrke til å beregne tall på kommunenivå
[bookmark: _Toc232166679]Korrelasjon mellom mål/indikatorer 
Enkelte mål og indikatorer kan hver for seg gi informasjon om forhold ved tjenestene som varierer mellom kommuner. Det er derfor relevant å undersøke i hvilken grad de henger sammen på kommunenivå. Formålet med korrelasjonsanalysene å undersøke om kommuner som skårer høyt eller lavt på ett område også har tilsvarende mønstre på andre mål innen samme temaområde. Analysene kan dermed bidra til å belyse om de ulike datakildene gir sammenfallende informasjon, og om det er slik at de kommunene som leverer gode tjenester langs noen dimensjoner også gjør det langs andre dimensjoner, eller om de ulike målene snarere beskriver ulike og komplementære sider ved tjenestene.
I denne analysen er sammenhenger mellom registerbaserte mål og pasienterfaringsindikatorene undersøkt ved hjelp av korrelasjonsanalyser. Totalt inngår 13 registerbaserte mål og 11 brukererfaringsindikatorer fra fastlegeundersøkelsen. Korrelasjoner er beregnet mellom indikatorer innenfor hvert temaområde (se tabell 4 for kategorisering). For alle målene/indikatorene er hele befolkningen/totalutvalgte brukt, bortsett fra registerbaserte samhandlingsmål som kun er beregnet for personer 80 år og eldre. I tillegg presenteres en samlet korrelasjonsfigur som inkluderer mål og indikatorer på tvers av temaområdene i figur A2 i vedlegg.

[bookmark: _Toc232166680]Resultater
[bookmark: _Toc232166681]Tilgang, samhandling og erfart kvalitet etter målpopulasjoner og brukergrupper
I dette delkapittelet beskriver vi de ulike registerbaserte målene og brukererfaringsindikatorene og hvordan de varierer på tvers av målpopulasjonene og brukergruppene.  
[bookmark: _Toc232166682]Registerbaserte mål 
Figur 1 viser gjennomsnitt antall måneder per år med bruk av forskjellige tjenester i de ulike målpopulasjonene. Det er i stor grad de over 80 år som mottar tjenester i hjemmet, med et gjennomsnitt på 4,2 måneder med tjenester i hjemmet per år per person. Det er relativ lik bruk for de tre andre målpopulasjonene, med omtrent 2 måneder med bruk. Akutte kontakter for totalbefolkningen er lav, rundt 0,2 måneder med bruk per år per person. For personer over 80 år er bruken langt høyere, men fortsatt relativt begrenset bruk, 0,8. Andelen er relativt lik for personer med flere kroniske sykdommer. Den er noe lavere bruk for de med diagnoser innen psykisk helse og rus, mens for barn med varige og/eller sammensatte behov er den langt lavere, noe høyere enn nivået for totalbefolkningen. Bruk av langtidsopphold og korttidsopphold er i størst grad brukt for personer 80 år og eldre, med et gjennomsnitt på 1,2 måneder med langtidsopphold og 0,5 måneder med korttidsopphold per år.
For samhandling og pasientflyt er målene kun beregnet for målpopulasjonen personer 80 år og eldre (tabell A7 i vedlegg). Prosentandelen som får langtidsopphold i institusjon uten å ha hatt andre kommunalt tildelte tjenester er lave, og ligger på 0,9 prosent. Prosentandelen som har langtidsopphold i institusjon og samtidig har en akutt kontakt er på 20,3 prosent, mens prosentandelen blant de med andre kommunalt tildelte tjenester som har en akutt kontakt er på 40,6 prosent, mens den er 21,8 prosent for de som ikke mottar noen kommunalt tildelte tjenester. Antall allmennlegekontakter 30 dager i forkant av en førstegangsinnleggelse på langtidsinstitusjon er 2,0. Prosentandel som er i langtidsomsorg 6 måneder etter en akutt kontakt er på 8,1 prosent for de som ikke har langtidsopphold i forkant av akutt kontakten. 

Figur 1: Gjennomsnitt antall måneder med bruk per år per person for ulike tjenester etter ulike målpopulasjoner. Målene er ujustert.
Figur 2 viser at funksjonsskåren ved oppstart av langtidsopphold ligger på i 4,2. For personer med diagnoser innen psykisk helse og rus ligger gjennomsnittlig funksjonsskår noe lavere, om lag 3,8. Funksjonsskåren er i gjennomsnitt 2,2 ved oppstart av tjenester i hjemmet, og er forholdvis lik på tvers av målpopulasjonene. Et unntak er blant barn og unge med varige og/eller sammensatte behov, som har en betydelig høyere målt funksjonsskår ved oppstart av tjenester i hjemmet, om lag 3. Manglende registering av funksjonsskår ved oppstart av tjenester i hjemmet varierer en del på tvers av målpopulasjonene, med størst grad av manglende registering blant barn og unge med varige og/eller sammensatte behov, hvor i overkant av 30 prosent mangler registering. Minst grad av manglende registering ser vi blant personer 80 år og eldre, men det er fremdeles rundt 20 prosent hvor det ikke er registrert en funksjonsskår ved oppstart av tjenester i hjemmet. 

Figur 2: Funksjonsskår ved oppstart av langtidsopphold eller tjenester i hjemmet, samt prosent med manglende registering av funksjonsskår for de med oppstart av tjenester i hjemmet for de ulike målpopulasjonene. Tallene er ujustert.

Figur 3 viser nasjonale, vektede gjennomsnittsskårer i fastlegeundersøkelsen 2025 for totalutvalget og utvalgte brukergrupper. Skårene var gjennomgående relativt like mellom gruppene, med små absolutte forskjeller mellom brukergrupper. Det ble likevel observert et mønster der respondenter i alderen 80 år og eldre gjennomgående rapporterte noe høyere skårer på flere indikatorer, mens respondenter med psykiske helseproblemer og/eller rusproblemer hadde noe lavere skårer. Forskjellene var imidlertid moderate og ikke konsistente på tvers av alle indikatorer.
Skårene kan ikke sammenlignes direkte mellom indikatorene, ettersom indikatorene bygger på ulike spørsmål og skalaer. Dette gjelder særlig ventetid og kontinuitet, som er basert på kategoriske svaralternativer.

Figur 3. Nasjonale gjennomsnittsskårer (0–100, høyere verdi = bedre) i fastlegeundersøkelsen 2025 vektet for trekksannsynlighet og frafall, for utvalgte indikatorer i totalutvalget og utvalgte brukergrupper.  
 FHI bunntekst 9pt (rapportens navn, evt. kortversjon) • Folkehelseinstituttet

Figur 4a viser gjennomsnittlig antall måneder med bruk per år per person av tjenester etter nivå av frie inntekter. For akutte kontakter, samt korttids- og langtidsheldøgnsomsorg finner vi ingen variasjon etter inntekt når vi tar høyde for alders- og kjønnssammensetning i kommunene. Dette gjelder for hele befolkningen sett under ett, men også for personer 80 år og eldre, personer med flere kroniske sykdommer, og diagnoser innen psykisk helse og rus. For tjenester i hjemmet finner vi imidlertid noe mer variasjon enn i de øvrige målene. Gjennomsnittlig bruk av tjenester i hjemmet i totalbefolkningen øker med frie inntekter. Denne økningen finner vi også igjen blant de som er 80 år og eldre, og personer med diagnoser innen psykisk helse og rus. 

Figur 4a: Gjennomsnittlig antall måneder med bruk per år per person av tjenester etter nivå av frie inntekter i kommunen per målpopulasjon. Målene er justert for alder og kjønn. Manglende verdier for enkelte punkter er et resultat av at vi kun inkluderer kommuner som har minst 10 observasjoner bak sitt beregnede tall. pst.- prosent
Figur 4b viser at gjennomsnittlig antall måneder med bruk per år i korttidsopphold, langtidsopphold og akutte kontakter ligger på omtrent samme nivå på tvers av sentralitetsklasser andre kommunalt tildelte tjenester, hovedsakelig tjenester i hjemmet, er det derimot en svakt økende andel med økt sentralitetsklasse. Det er flere som mottar hjemmebaserte tjenester i mindre sentrale kommuner enn i sentrale kommuner, justert for alder og kjønn. Dette gjelder særlig for personer med diagnoser innen psykisk helse og rus. 

Figur 4b: Gjennomsnittlig årlig bruk per person av tjenester etter kommunens sentralitet per målpopulasjon. Målene er justert for alder og kjønn. Manglende verdier for enkelte punkter er et resultat av at vi kun inkluderer kommuner som har minst 10 observasjoner bak sitt beregnede tall.
Figur 4c viser gjennomsnittlig bruk etter antall innbyggere i kommunen og viser at bruk av akutte kontakter, langtidsopphold og korttidsopphold er forholdvis likt på tvers av innbyggertallet i kommunen slik som de andre geografiske inndelingene. Mens også her varierer bruk av tjenester i hjemmet og spesielt for totalbefolkningen og personer med diagnoser innen psykisk helse og rus. 

Figur 4c: Gjennomsnittlig årlig bruk per person av tjenester etter antall innbyggere i kommunen per målpopulasjon. Målene er justert for alder og kjønn. Manglende verdier for enkelte punkter er et resultat av at vi kun inkluderer kommuner som har minst 10 observasjoner bak sitt beregnede tall.
Figur 5a-c viser at det er lite variasjon i funksjonsskåren på tvers av frie inntekter, sentralitet og antall innbyggere i kommunen, både ved oppstart av langtidsopphold i institusjon og ved oppstart av tjenester i hjemmet. Imidlertid kan man se en tendens til mer variasjon i prosent som mangler registering av funksjonsskår, med lavest prosent med manglende registering for kommuneinntekt mellom 105-104 prosent av landsgjennomsnittet. Det ser også ut til å være økende grad av manglende registering etter lavere grad av sentralitet. Det bør også bemerkes at funksjonsskår er et subjektivt mål. 
For målpopulasjonen med diagnoser innen psykisk helse og rus er det ikke tilstrekkelig data til å kunne beregne funksjonsskår ved førstegangs langtidsopphold for de som bor i kommuner med sentralitetsklasse 4 og høyere, eller med kommuneinntekt over 105 prosent, og kun for kommuner med antall innbyggere over 25 000. Det er ikke relevant å kun ha et punkt i linjeplott så har da fjernet alle punktene for funksjonsskår ved oppstart av langtidsopphold for personer med diagnoser innen psykisk helse og rus. For personer med flere kroniske sykdommer har vi ikke nok observasjoner i sentralitetsklasse 6. 

Figur 5a: Funksjonsskår ved oppstart av tjenester i hjemmet eller ved oppstart av langtidsopphold i institusjon etter nivå av frie inntekter per målpopulasjon. Funksjonsskår er angitt på en skala fra 1,5 til 4,5, der høyere skår indikerer dårligere funksjon. Manglende funksjonsskår ved oppstart av tjenester i hjemmet er angitt i prosent og vises på høyre y-akse. Målene er justert for alder og kjønn. pst.- prosent

Figur 5b: Funksjonsskår ved oppstart av tjenester i hjemmet (og % manglende skår) eller ved oppstart av langtidsopphold i institusjon etter kommunens sentralitet per målpopulasjon. Funksjonsskår er angitt på en skala fra 1,5 til 4,5, der høyere skår indikerer dårligere funksjon. Manglende funksjonsskår ved oppstart av tjenester i hjemmet er angitt i prosent og vises på høyre y-akse. Målene er justert for alder og kjønn.

Figur 5c: Funksjonsskår ved oppstart av tjenester i hjemmet eller ved oppstart av langtidsopphold i institusjon etter antall innbyggere i kommunen per målpopulasjon. Funksjonsskår er angitt på en skala fra 1,5 til 4,5, der høyere skår indikerer dårligere funksjon. Manglende funksjonsskår ved oppstart av tjenester i hjemmet er angitt i prosent og vises på høyre y-akse. Målene er justert for alder og kjønn.
I figur 6–8 viser vi kombinerte registerbaserte mål per kommune. Rød farge indikerer verdier under gjennomsnittet, mens blå farge indikerer verdier over gjennomsnittet. Sterkere farge indikerer større avstand fra gjennomsnittet. 

Figur 6 viser variasjon mellom kommunene i det kombinerte registerbaserte målet for tilgang og tilgjengelighet. Kartet viser en viss geografisk konsentrasjon, der større sammenhengende områder har lignende verdier. For eksempel har områdene rundt Oslo lavere verdier, mens en rekke innlandsområder og kommuner i Nordland har høyere verdier.

Figur 6: Kommunemål i registerdata (2023-2025) for kombinert mål (0–100, høyere verdi = bedre) for hele befolkningen, basert på målene bruk av tjenester (4 mål) og funksjonsskår ved oppstart tjeneste (3 mål). Målene er justert for alder og kjønn. Fargene viser standardavvik fra nasjonalt gjennomsnitt.
Figur 7 viser tilsvarende som figur 6, men for målpopulasjonen av 80 år og eldre. Enkelte mønstre er like, som noe høyere verdi for flere av kommunene i Finnmark, og høyere verdi enn gjennomsnitt for en rekke kommuner på Vestlandet. Kommunene i Innlandet har noe lavere verdi, og det samme gjelder i stor grad Nordlandskommunene. 

Figur 7: Kommunemål i registerdata (2023-2025) for kombinert mål (0–100, høyere verdi = bedre) for personer 80 år og eldre, basert på målene bruk av tjenester (4 mål) og funksjonsskår ved oppstart tjeneste (3 mål). Målene er justert for alder og kjønn. Fargene viser standardavvik fra nasjonalt gjennomsnitt.

Figur 8 viser tilsvarende mål som figur 6 og 7, men for målpopulasjonene personer med flere kroniske sykdommer og personer med diagnoser innen psykisk helse og rus. Det er flere kommuner som ikke har nok observasjoner til å bli inkludert (70 kommuner er ekskludert), men vi kan finne de samme grupperingene som for de to andre målpopulasjonene.

Figur 8: Kommunemål i registerdata (2023-2025) for kombinert mål (0–100, høyere verdi = bedre) for personer med flere kronisk sykdommer og personer med diagnoser innen psykisk helse og rus, basert på målene mottakere av tjenester (4 mål) og funksjonsskår ved oppstart tjeneste (3 mål). Målene er justert for alder og kjønn. Fargene viser standardavvik fra nasjonalt gjennomsnitt.

Figur 9a–c viser justerte, vektede gjennomsnittsskårer i fastlegeundersøkelsen 2025 for kontinuitet, tilgjengelighet og ventetid etter nivå på frie inntekter, sentralitetsklasse og antall innbyggere i kommunen. Resultatene vises for totalutvalget og utvalgte brukergrupper. Skårene er vektet for trekksannsynlighet og frafall og justert for alder og kjønn.
Etter kommunens nivå på frie inntekter (figur 9a) ble det observert en tendens til høyere skårer i kommuner med lavere og middels inntektsnivå, særlig for kontinuitet. Tilgjengelighet og ventetid til hastende time var også noe lavere i kommuner med høyere frie inntekter, mens ventetid til ikke-hastende time viste mindre variasjon. Forskjellene var likevel moderate i absolutt størrelse. Mønstrene var i hovedsak sammenfallende i brukergruppene.

Etter sentralitetsklasse (figur 9b) var kontinuitet gjennomgående høyere i de mest sentrale kommunene og lavere i de minst sentrale kommunene. For tilgjengelighet var mønsteret etter sentralitet mindre tydelig, men skårene var gjennomgående noe lavere i de minst sentrale kommunene. Ventetid til hastende time viste et klarere fall fra sentralitetsklasse 4 til 6. Ventetid til ikke-hastende time varierte mindre og viste ikke et like tydelig mønster etter sentralitet.

Etter antall innbyggere i kommunen (figur 9c) ble det observert en tydelig tendens til høyere skårer i større kommuner, særlig for kontinuitet. Også tilgjengelighet og ventetid til hastende time hadde noe høyere skårer i større kommuner. Ventetid til ikke-hastende time viste mindre variasjon etter antall innbyggere i kommunen. Mønsteret var i hovedsak sammenfallende i totalutvalget og i de utvalgte brukergruppene. 

Figur 9a: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter kommunens nivå på frie inntekter i totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn. 

[image: ] 
Figur 9b: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter sentralitetsklasse (1–6) i totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn.

Figur 9c: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter antall innbyggere i kommunen i totalutvalget og utvalgte brukergrupper. Gjennomsnittene er justert for kjønn og alder, unntatt for gruppen 80 år eller eldre, hvor det kun er justert for kjønn.
Figur 10 viser geografisk variasjon mellom kommunene i den kombinerte indikatoren for tilgang og tilgjengelighet. Flertallet av kommunene lå nær nasjonalt gjennomsnitt, med begrenset spredning i skårene. Kommuner med både høyere og lavere skårer forekom i alle landsdeler, uten et tydelig geografisk hovedmønster. Det er noe flere kommuner med skår over gjennomsnitt langs på Østlandet, og i Innlandet, samt kystnære deler av Trøndelag. 

Figur 10: Kommuneskårer i fastlegeundersøkelsen 2025 for kombinert indikator (0–100, høyere verdi = bedre), basert på indikatorene kontinuitet, tilgjengelighet og ventetid. Skårene er justert for alder og kjønn og vektet for frafall. Fargene viser standardavvik fra nasjonalt gjennomsnitt.

Figur 11 viser korrelasjoner mellom de tidligere beskrevne målene for tilgang og tilgjengelighet, basert på både registerdata og brukererfaringsdata. Det er gjennomgående positive korrelasjoner mellom flere av de registerbaserte målene for tjenestebruk, og tilsvarende mellom brukererfaringsindikatorene. Sammenhengene mellom funksjonsskår og andel som mottar tjenester er derimot svakere, og i enkelte tilfeller negative.
Korrelasjonene mellom brukererfaringsindikatorene og de registerbaserte målene er i hovedsak svake eller negative. Dette innebærer at høyere nivå på registerbaserte mål, som andel som mottar tjenester og funksjonsnivå ved oppstart, ikke nødvendigvis sammenfaller med bedre brukeropplevd tilgang og tilgjengelighet.

Figur 11: Korrelasjoner mellom mål på tilgang og tilgjengelighet, basert på registerdata (6 mål) for hele befolkningen (totalt) og brukererfaringsindikatorer (4 indikatorer). Blå farge indikerer positive korrelasjoner, hvit lav eller ingen korrelasjon og rød farge negative korrelasjoner. 

De registerbaserte målene på tilgang og tilgjengelighet viser gjennomgående små forskjeller mellom kommuner når det gjelder institusjonsopphold og akutte kontakter etter inntektsnivå i kommunen, sentralitet og antall innbyggere. For tjenester i hjemmet er det derimot en høyere bruk i høyinntektskommuner, mindre sentrale og i lavere befolkede kommuner, særlig blant personer med diagnoser innen psykisk helse og rus. Funksjonsnivå ved oppstart av tjenester er relativt likt på tvers av kommuner, noe som kan tyde på at terskelen for å tildele tjenester er nokså lik.
Samlemålene viser en viss geografisk variasjon, med lavere skår i enkelte sentrale områder, blant annet rundt Oslo, og høyere skår i innlandsområder og deler av Nord-Norge. 
Brukererfaringene fra fastlegeundersøkelsen, målt ved kontinuitet, tilgjengelighet og ventetid, viser enkelte forskjeller etter kommunekjennetegn. Kontinuitet skårer høyere i kommuner med flere innbyggere og mer sentrale kommuner, og lavere i mindre sentrale kommuner og kommuner med høyere frie inntekter. Tilgjengelighet og ventetid til hastende time viser noe av det samme mønsteret, men forskjellene er mindre tydelige. Ventetid til ikke-hastende time varierer lite mellom kommunegruppene. Kartanalysene viste ikke et tydelig gjennomgående geografisk mønster for brukererfaringene.
Sammenhengen mellom registerbaserte mål og brukererfaringer er gjennomgående svak eller negativ. Dette indikerer at registerbaserte mål på tjenestetilgang ikke nødvendigvis sammenfaller med brukernes opplevelser av tilgjengelighet. En forklaring kan være at datakildene fanger ulike sider ved tjenestene og delvis omfatter ulike grupper. Brukererfaringene beskriver erfaringer blant respondenter i fastlegeundersøkelsen, mens registermålene omfatter hele befolkningen eller avgrensede grupper, for eksempel personer som mottar kommunale tjenester eller personer med risiko for akutte kontakter.

I registerbaserte mål på samhandling og pasientflyt beskriver vi prosentandelen som gjør ulike pasientoverganger. Disse målene er kun beregnet for målpopulasjonen over 80 år. For de andre målpopulasjonene er det svært få som gjør slike overganger, og det er derfor ikke mulig å beregne indikatorene på kommunenivå og dermed også aggregert til større geografiske inndelinger. 
Figur 12 viser prosentandelen som gjør ulike overganger: For de som mottar tjenester i hjemmet utenom institusjonsplass er prosentandelen med akutt kontakt i spesialisthelsetjenesten svakt avtagende med sentralitetsklasse. Tilsvarende mønster finner vi for akutt kontakt fra langtidsopphold i institusjon. Det er derimot ingen tydelige forskjeller i disse overgangene etter kommunenes frie inntekter eller antall innbyggere i kommunen. 

Figur 12: Prosentandel med overganger mellom ulike tjenester etter kommunenes nivå av frie inntekter, kommunenes sentralitet, og antall innbyggere i kommunen. Prosentandelen er justert for alder og kjønn. pst.- prosent.

Antall allmennlegekontakter ved pasientoverganger er et relevant mål på samhandling. Vi finner en svak økning i allmennlegekontakter med høyere sentralitetsklasse, samt etter kommunens inntektsnivå (Figur 13). Imidlertid er det svært små forskjeller. 

Figur 13: Antall allmennlegekontakter 30 dager før overgang til langtidsopphold i institusjon etter kommunenes nivå av frie inntekter, kommunenes sentralitet, og antall innbyggere i kommunen. Antall kontakter er justert for alder og kjønn. pst.- prosent.
Det er en betydelig prosentandel som er i langtidsopphold i institusjon seks måneder etter en akutt kontakt i en populasjon som ikke var på langtidsinstitusjon på tidspunktet for akutt kontakten. Figur 14 viser variasjonen i prosentandelen som er i langtidsinstitusjon seks måneder etter en akutt kontakt i spesialisthelsetjenesten. Kommuner i de mest rurale kommunene, sentralitetsklasse 6, har noe lavere prosentandel i langtidsinstitusjon i etterkant av en akutt kontakt. For kommunens inntekt ser vi en noe oppadgående utvikling i prosentandel opp til de med frie inntekter mellom 100 og 104 prosent, og deretter en svak avtagende tendens med økende inntekter. 

Figur 14: Prosentandel i langtidsopphold i institusjon 6 måneder etter akutt kontakt i spesialisthelsetjenesten etter kommunenes nivå av frie inntekter, kommunenes sentralitet, og antall innbyggere i kommunen. Prosentandelen er justert for alder og kjønn. pst.- prosent.
Figur 15 viser det samlede registerbaserte målet for samhandling og pasientflyt. Rød farge indikerer verdier under gjennomsnittet, mens blå farge indikerer verdier over gjennomsnittet. Sterkere farge indikerer større avstand fra gjennomsnittet. For samhandling og pasientflyt avtegner det seg tydelige geografiske mønstre. I Nord-Norge finner vi gjennomgående verdier over gjennomsnittet, selv om mønsteret er noe svakere i den sørlige delen av landsdelen. Store deler av Trøndelag har også verdier over gjennomsnittet. Nord-Vestlandet har lavere skårer, mens Vestlandet for øvrig har noe høyere verdier. De tydelige geografiske mønstrene kan indikere at målene påvirkes av forhold utover kommunenivå. Ettersom målene handler om samhandling mellom tjenester, er det mulig at deler av variasjonen også reflekterer strukturelle forhold på helseforetaksnivå eller i samspillet mellom kommunale tjenester og spesialisthelsetjeneste
[image: ]
Figur 15: Kommunemål i registerdata (2023-2025) for kombinert mål (0–100, høyere verdi = bedre) for personer 80 år og eldre, basert på målene prosentandel med overganger mellom ulike tjenester (4 mål), antall fastlegekontakter 30 dager før oppstart av langtidsopphold og prosentandel langtidsopphold i institusjon 6 måneder etter akutt kontakt på sykehus. Hvert av målene er justert for alder og kjønn. Fargene viser standardavvik fra nasjonalt gjennomsnitt.
Et mål av spesiell interesse er prosentandel som får en akutt kontakt i spesialisthelsetjenesten blant personer over 80 år som er innlagt i langtidsinstitusjoner. Akutt kontakt er ikke nødvendigvis et negativt signal i seg selv, men en høyere andel akutte kontakter enn forventet, gitt alderssammensetningen, kan være et uttrykk for utfordringer i tjenestesammensetning, oppfølging eller samhandling. Figur 16 viser variasjon mellom kommuner i prosentandelen med akutt kontakt blant personer i langtidsopphold, målt som standardavvik fra gjennomsnittet.
Mønsteret ligner det samlede målet for samhandling og pasientflyt, med tydelige forskjeller mellom landsdeler. Samtidig er det noe mer variasjon i dette enkeltmålet, noe som ikke er overraskende siden enkeltmål ofte er mer utsatt for tilfeldig variasjon enn sammensatte mål. Mønsteret kan indikere at variasjonen ikke bare påvirkes av tjenesteytingen på kommunenivå, men også av forhold på høyere nivåer, for eksempel helseforetaksnivå eller samspillet mellom kommunale tjenester og spesialisthelsetjenesten.

Figur 16: Prosentandel med akutt kontakt for personer 80 år og eldre i langtidsopphold (0–100, høyere verdi = dårligere). Prosentandelen er justert for alder og kjønn. Fargene viser standardavvik fra nasjonalt gjennomsnitt.



[bookmark: _Toc232166691]Brukererfaringer
Figur 17a–c viser justerte, vektede gjennomsnittsskårer i fastlegeundersøkelsen 2025 for koordinering og samhandling, mestring og personsentrerte tjenester etter kommunens nivå på frie inntekter, antall innbygger i kommunen, og sentralitetsklasse. Resultatene vises for totalutvalget og utvalgte brukergrupper. Skårene er vektet for trekksannsynlighet og frafall og justert for alder og kjønn.
Forskjellene mellom kommunegruppene var gjennomgående små for alle tre indikatorene. Etter nivå på frie inntekter (figur 17a) var det små forskjeller, med en svak tendens til lavere skårer i kommuner med høyere frie inntekter.
Etter sentralitet (figur 17b) var skårene noe lavere i de minst sentrale kommunene, men forskjellene var moderate. 
Etter antall innbyggere i kommunen (figur 17c) var det en svak tendens til høyere skårer i kommuner med flere innbyggere, særlig blant personer 80 år eller eldre og blant personer med kroniske helseproblemer. 
Mønstrene var i hovedsak sammenfallende i totalutvalget og i de utvalgte brukergruppene. Samlet sett tyder resultatene på at koordinering og samhandling, mestring og personsentrerte tjenester varierer lite etter kommunens nivå på frie inntekter, sentralitet og antall innbyggere.

Figur 17a: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter kommunens nivå på frie inntekter for totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn. pst = prosent. 

Figur 17b: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter sentralitetsklasse (1–6) i totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn.

Figur 17c: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter antall innbyggere i kommunen i totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn.
Figur 18 viser geografisk variasjon i kommuneskårene for den kombinerte indikatoren basert på personsentrerte tjenester, koordinering og samhandling samt mestring. Kommuner med både høyere og lavere skårer enn nasjonalt gjennomsnitt forekom i alle landsdeler, uten et tydelig regionalt mønster. Flertallet av kommunene lå nær nasjonalt gjennomsnitt.

Figur 18: Kommuneskårer i fastlegeundersøkelsen for kombinert indikator (0–100, høyere verdi = bedre), basert på personsentrerte tjenester, koordinering og samhandling samt mestring. Kartet viser resultater for personer med selvrapporterte kroniske helseproblemer (én eller flere tilstander). Skårene er justert for alder og kjønn og vektet for frafall. Fargene viser standardavvik fra nasjonalt gjennomsnitt.
[bookmark: _Toc232166692]Sammenheng mellom ulike mål på samhandling og pasientflyt
Figur 19 viser korrelasjoner mellom de ulike målene innen samhandling og pasientflyt. Korrelasjonene mellom de registerbaserte målene og brukererfaringsindikatorene er gjennomgående svake. Dette tyder på at de to datakildene fanger ulike sider ved samhandling og pasientflyt.
De tre brukererfaringsindikatorene, mestring, personsentrerte tjenester og koordinering og samhandling, er sterkt korrelert med hverandre. Det innebærer at kommuner med høy skår på én av disse indikatorene ofte også har høy skår på de øvrige. Flere av de registerbaserte målene er også sterkt korrelert med hverandre, særlig målene som gjelder akutte kontakter blant ulike grupper av personer over 80 år. Antall allmennlegekontakter før langtidsopphold skiller seg derimot ut, og er negativt korrelert med flere av de øvrige registerbaserte målene.

Figur 19: Korrelasjoner mellom mål på samhandling og pasientflyt, basert på registerdata (6 mål) og brukererfaringsindikatorer (3 indikatorer). Blå farge indikerer positive korrelasjoner, hvit lav eller ingen korrelasjon og rød negative korrelasjoner.
[bookmark: _Toc232166693]Sammendrag
De registerbaserte analysene av samhandling og pasientflyt blant personer 80 år og eldre viser gjennomgående små forskjeller mellom kommuner etter sentralitet, inntektsnivå og antall innbyggere, men med enkelte geografiske mønstre. Prosentandelen med akutt kontakt i spesialisthelsetjenesten er svakt lavere i mer sentrale kommuner, både blant hjemmeboende tjenestemottakere og personer i langtidsopphold, mens det ikke er tydelige forskjeller etter kommunenes inntektsnivå. Etter en akutt kontakt er prosentandelen med overgang til langtidsopphold relativt høy, men noe lavere i de minst sentrale kommunene. Antall allmennlegekontakter før langtidsopphold varierer lite mellom kommuner.
Samlemålet for samhandling og pasientflyt viser tydeligere geografiske mønstre enn enkeltmålene, blant annet med høyere verdier i nordlige landsdeler og deler av Trøndelag. Dette kan tyde på at variasjonen ikke bare er knyttet til forhold på kommunenivå, men også til strukturelle forhold på høyere nivåer, for eksempel organisering av tjenester og samspill med spesialisthelsetjenesten. Antall allmennlegekontakter ved overganger varierer lite mellom kommuner, men høyere kontaktnivå er negativt korrelert med flere av de øvrige mål. 
Brukererfaringene fra fastlegeundersøkelsen, målt ved indikatorene koordinering og samhandling, mestring og personsentrerte tjenester, viser gjennomgående små forskjeller etter kommunenes frie inntekter, sentralitet og antall innbyggere. Det er en svak tendens til høyere skårer i større kommuner og noe lavere skårer i de minst sentrale kommunene, men forskjellene er moderate. Kartanalysene viser heller ingen tydelige geografiske mønstre for disse brukererfaringsmålene.
Indikatorene mestring, personsentrerte tjenester og koordinering og samhandling er sterkt korrelert med hverandre. Flere av de registerbaserte målene er også korrelert med hverandre, mens sammenhengene mellom registerbaserte mål og brukererfaringsindikatorer gjennomgående er svake. Dette tyder på at registerbaserte mål og brukererfaringsmål fanger ulike sider ved samhandling og pasientflyt.

[bookmark: _Toc232166694]Erfart kvalitet og helsepersonell 
[bookmark: _Toc232166695]Brukererfaringer 
Figur 20a–c viser justerte, vektede gjennomsnittsskårer i fastlegeundersøkelsen 2025 for erfart kvalitet, fastlegen, organisering og øvrige ansatte samt tillit til fastlegen etter kommunens nivå på frie inntekter, sentralitetsklasse og antall innbyggere. Resultatene vises for totalutvalget og utvalgte brukergrupper. Skårene er vektet for trekksannsynlighet og frafall og justert for alder og kjønn.
Forskjellene mellom kommunegruppene var gjennomgående små til moderate. 
Etter nivå på frie inntekter (figur 20a) var skårene gjennomgående noe lavere i kommuner med høyere frie inntekter, men forskjellene var moderate. 
Etter sentralitet (figur 20b) var skårene noe lavere i de minst sentrale kommunene, særlig for erfart kvalitet og delvis for organisering og øvrige ansatte.
Etter antall innbyggere i kommunen (figur 20c) var det en svak tendens til høyere skårer i kommuner med flere innbyggere, særlig for erfart kvalitet. 
Mønstrene var i hovedsak sammenfallende i totalutvalget og i de utvalgte brukergruppene. Samlet sett tyder resultatene på at erfart kvalitet, vurdering av fastlegen, organisering og øvrige ansatte samt tillit til fastlegen varierer noe etter kommunekjennetegn, men uten store forskjeller mellom kommunegruppene.

Figur 20a: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter kommunens nivå på frie inntekter i totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn. pst = prosent.

[image: ]
Figur 20b: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter sentralitetsklasse (1–6) i totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn.

Figur 20c: Justerte gjennomsnittsskårer i fastlegeundersøkelsen 2025 (0–100, høyere verdi = bedre), vektet for trekksannsynlighet og frafall, for utvalgte indikatorer etter antall innbyggere i kommunen i totalutvalget og utvalgte brukergrupper. Gjennomsnittene er justert for kjønn og alder, unntatt for brukergruppen 80 år eller eldre, hvor det kun er justert for kjønn.



Figur 21 viser geografisk variasjon i kommuneskårene for den kombinerte indikatoren basert på erfart kvalitet, fastlegen, organisering og øvrige ansatte samt tillit til fastlegen. Det ble observert noe geografisk variasjon i kommuneskårene, med både høyere og lavere skårer enn nasjonalt gjennomsnitt i alle landsdeler. Enkelte regionale konsentrasjoner kunne identifiseres, en det var samtidig betydelig variasjon innen regionene. [image: ]
Figur 21: Kommuneskårer i fastlegeundersøkelsen for kombinert indikator (0–100, høyere verdi = bedre), basert på erfart kvalitet, fastlegen, organisering og øvrige ansatte samt tillit til fastlegen. Skårene er justert for alder og kjønn og vektet for frafall. Fargene viser standardavvik fra nasjonalt gjennomsnitt.
[bookmark: _Toc232166696]Sammenheng mellom ulike mål på erfart kvalitet og helsepersonell
Figur 22 viser korrelasjoner mellom brukererfaringsindikatorene. Det er gjennomgående sterke positive korrelasjoner mellom indikatorene. Dette innebærer at kommuner med høy skår på én indikator ofte også har høy skår på de øvrige.
Korrelasjonene er særlig sterke mellom erfart kvalitet, vurdering av fastlegen og tillit til fastlegen. Sammenhengene med organisering og øvrige ansatte er noe svakere, men fortsatt positive.

Figur 22: Korrelasjoner mellom mål på erfart kvalitet og helsepersonell, basert på brukererfaringer (4 indikatorer). Blå farge indikerer positive korrelasjoner, hvit lav eller ingen korrelasjon og rød negative korrelasjoner.
[bookmark: _Toc232166697]Sammendrag
Indikatorene erfart kvalitet, Fastlegen, organisering og øvrige ansatte samt tillit til fastlegen viser gjennomgående små til moderate forskjeller mellom kommuner. Skårene var noe høyere i kommuner med flere innbyggere og noe lavere i de minst sentrale kommunene. Etter nivå på frie inntekter var det en svak tendens til lavere skårer i kommuner med høyere frie inntekter. Kartanalysene viste noe geografisk variasjon, men ingen klare regionale mønstre.
Indikatorene var gjennomgående sterkt positivt korrelert med hverandre, særlig erfart kvalitet, Fastlegen og tillit til fastlegen.


[bookmark: _Toc232166698]Brukererfaringer: Stabilitet og variasjon mellom kommuner
For å vurdere om observerte forskjeller mellom kommuner gjenspeiler stabile nivåforskjeller snarere enn tilfeldig variasjon, ble kommuneskårene i fastlegeundersøkelsen 2025 sammenlignet med tilsvarende skårer fra undersøkelsen i 2023. Figur 23 viser justerte kommuneskårer for indikatorene i 2023 og 2025. Hvert punkt representerer én kommune. X-aksen viser kommunens skår i 2023, mens y-aksen viser skåren i 2025. Den diagonale linjen viser hvor kommunene ville ligget dersom skåren var uendret fra 2023 til 2025. Punkter over diagonalen viser kommuner med høyere skår i 2025 enn i 2023, mens punkter under diagonalen viser kommuner med lavere skår. Korrelasjonen, målt ved Pearsons r, viser i hvilken grad kommunenes relative plassering er stabil mellom de to årene. 
Resultatene viser tydelig variasjon mellom kommunene, med forskjeller mellom kommuner med høyest og lavest skår. Spredningen varierer mellom indikatorene og er generelt større for ventetidsindikatorene enn for flere av de sammensatte indikatorene.
Samtidig er kommuneskårene gjennomgående relativt stabile mellom de to måletidspunktene. Kommuner med høye skårer i 2023 hadde som hovedregel også høye skårer i 2025. Stabiliteten var høyest for ventetid til hastende time (r = 0,87), ventetid til ikke-hastende time (r = 0,86), tilgjengelighet (r = 0,84), organisering og øvrige ansatte (r = 0,83) og kontinuitet (r = 0,80).

Enkelte indikatorer, særlig kontinuitet og ventetidsindikatorene, viser større spredning rundt diagonalen enn flere av de sammensatte indikatorene. Dette kan reflektere både større måleusikkerhet og reelle endringer i kommunenes skårer mellom 2023 og 2025. Samlet tyder resultatene på at forskjellene mellom kommuner i stor grad er stabile over tid, samtidig som endringer for enkeltkommuner kan skyldes både tilfeldig variasjon og reelle endringer i kommunenes resultater. 

[image: ] [image: ]
Figur 23: Figuren viser sammenhengen mellom kommunenes justerte gjennomsnittsskårer i 2023 og 2025 for utvalgte indikatorer som ble målt begge årene. Skårene er justert for alder og kjønn. Hvert punkt representerer én kommune. Den stiplete diagonale linjen angir lik skår i begge år. Punkter over linjen har høyere skår i 2025 enn i 2023, mens punkter under linjen har lavere skår i 2025. Kommuner med færre enn 30 gyldige svar i ett eller begge år er ekskludert. Pearson’s korrelasjonskoeffisient (r) angir sammenhengen mellom kommuneskårene i 2023 og 2025 for hver indikator.

[bookmark: _Toc232166699]Brukererfaringer: Utvikling over tid
[bookmark: _Toc232166700]Pasienterfaringer med fastlegen 
Figur 24 viser utviklingen fra 2014 til 2025 for utvalgte indikatorer for undersøkelsen om pasienterfaringer med fastlegen. For de fleste indikatorene var nivået relativt stabilt gjennom perioden, og endringene mellom undersøkelsesårene var gjennomgående små. De tydeligste, men fortsatt beskjedne, forbedringene ble observert for indikatorene tilgjengelighet og mestring. For tilgjengelighet innebærer dette at respondentene i noe større grad vurderte ventetiden som akseptabel senere i perioden enn tidligere. Øvrige indikatorer viste kun mindre variasjoner over tid.

Figur 24: Utvikling over tid for fem indikatorer samt samlet vurdering basert på gjennomsnittet av de fem indikatorene (0–100, høyere verdi = bedre). Skårene er justert for alder og kjønn. For 2023 og 2025 er resultatene i tillegg vektet for trekksannsynlighet. Personer uten navngitt fastlege er ekskludert i 2025. Antall respondenter med gyldig samlet skår: 2014 (N=2 353), 2018 (N=1 862), 2021 (N=7 713), 2023 (N=59 137), 2025 (N=64 024).

Figur 25 viser utviklingen fra 2014 til 2025 i tilgjengelighet til hastende og ikke-hastende timer. Heltrukken linje viser justerte gjennomsnittsskårer, mens stiplet linje viser prosentandelen respondenter som oppga å ha fått time innen de angitte tidsgrensene. Skårene uttrykker relative forskjeller mellom år, ikke faktiske ventedager.
For tilgjengelighet til hastende timer ble det observert en nedgang fra 2014 til 2023, etterfulgt av en bedring i 2025. Både gjennomsnittsskåren og prosentandelen som oppga å ha fått time samme eller neste dag økte fra 2023 til 2025. 
For tilgjengelighet til ikke-hastende timer ble det observert en gradvis nedgang gjennom perioden. I 2025 var både gjennomsnittsskåren og prosentandelen som oppga å ha fått time innen syv dager lavere enn i tidligere undersøkelsesår.
Samlet viser resultatene en ulik utvikling for tilgjengelighet til hastende og ikke-hastende timer, med bedring for hastende timer.

Figur 25: Utvikling over tid i tilgjengelighet til hastende og ikke-hastende timer. Heltrukken linje viser justerte gjennomsnittsskårer (0–100), der høyere verdi indikerer kortere ventetid. Skårene bygger på svar i ordinale kategorier og uttrykker relative forskjeller mellom år, ikke faktiske ventedager. Stiplet linje viser prosentandelen som fikk time samme eller neste dag for hastende timer, og innen sju dager for ikke-hastende timer. Resultatene er justert for kjønn og alder. Antall respondenter med gyldig svar: Hastende timer: 2014 (N=1 981), 2018 (N=1 645), 2021 (N=6 486), 2023 (N=49 785), 2025 (N=54 327). Ikke-hastende timer: 2014 (N=2 146), 2018 (N=1 780), 2021 (N=7 304), 2023 (N=55 924), 2025 (N=60 547).


Figur 26a-c viser utviklingen over tid for samlet vurdering over alle fem indikatorer samt tilgjengelighet til hastende og ikke-hastende timer etter fylke. Antall gyldige svar per fylke, år og indikator er vist i tabell A8 i vedlegg.

For samlet vurdering var forskjellene mellom fylkene gjennomgående små gjennom hele perioden. Fylkene lå tett, og utviklingen over tid fulgte i stor grad den nasjonale utviklingen.
For tilgjengelighet til hastende timer ble det observert noe større variasjon enn for samlet vurdering. Også her fulgte fylkene den nasjonale trenden, med nedgang fram til 2023 og en forbedring i 2025.

For tilgjengelighet til ikke-hastende timer var utviklingen svakere, med fallende skårer over tid i flere fylker. Utviklingen var likevel i stor grad i tråd med den nasjonale utviklingen.
Samlet tyder resultatene på at endringene over tid i hovedsak følger nasjonale mønstre, mens vedvarende forskjeller mellom fylker er begrensede

[image: ] 
Figur 26a: Utvikling over tid i samlet vurdering etter fylke. Skårene er oppgitt på en skala fra 0 til 100, der høyere verdi = bedre. For tilgjengelighetsindikatorene bygger på svar i ordinale kategorier og uttrykker relative forskjeller mellom år, ikke faktiske ventedager. Skårene er justert for alder og kjønn.

Figur 26b: Utvikling over tid i tilgjengelighet til hastende timer etter fylke. Skårene er oppgitt på en skala fra 0 til 100, der høyere verdi = bedre. For tilgjengelighetsindikatorene bygger på svar i ordinale kategorier og uttrykker relative forskjeller mellom år, ikke faktiske ventedager. Skårene er justert for alder og kjønn.

Figur 26c: Utvikling over tid i tilgjengelighet til ikke-hastende timer etter fylke. Skårene er oppgitt på en skala fra 0 til 100, der høyere verdi = bedre. For tilgjengelighetsindikatorene bygger på svar i ordinale kategorier og uttrykker relative forskjeller mellom år, ikke faktiske ventedager. Skårene er justert for alder og kjønn.
[bookmark: _Toc232166701]Pasienterfaringer med somatiske sykehus 
Figur 27 viser utviklingen over tid i pasienterfaringer med somatiske sykehus. Resultatene er justert for alder, kjønn og selvrapportert helse. Kun den samlede indikatoren var tilgjengelig i 2006-undersøkelsen, og øvrige indikatorer inngår derfor først fra 2011. De presenterte indikatorene er valgt som sentrale oppsummeringsmål, mens analyser av enkeltindikatorer og et bredere indikatorsett i stor grad viste tilsvarende utviklingsmønstre.
For samlet vurdering over fire indikatorer var nivået gjennomgående stabilt gjennom perioden, med en svak forbedring fram mot 2015/2019 og noe lavere skår i 2021. Kort ventetid viste en tilsvarende utvikling, med bedring fram mot 2019 og en mindre tilbakegang i 2021. Indikatoren for samhandling var også stabil over tid, med en mindre nedgang i 2021.
Samlet tyder resultatene på stabile pasienterfaringer over tid, med begrensede endringer mellom undersøkelsesårene.

Figur 27: Utvikling over tid i pasienterfaringer med somatiske sykehus. Figuren viser justerte gjennomsnittsskårer for indikatorene samlet vurdering over 4 indikatorer, samhandling og kort ventetid. Kun samlet vurdering var tilgjengelig i 2006. Ventetidsindikatoren omfatter elektive pasienter. Skårene er oppgitt på en skala fra 0 til 100, der høyere verdi = bedre, og er justert for alder, kjønn og selvrapportert helse. Antall gyldige svar per år varierer mellom indikatorene og ligger omtrent i intervallet N=4 500–13 400 (se tabell A9 i vedlegg for detaljer).

Figur 28 viser utviklingen i pasienterfaringer med somatiske sykehus etter helseregion. Forskjellene mellom helseregionene var gjennomgående små, og regionene fulgte i stor grad samme utviklingsmønster over tid. For indikatorene samlet vurdering og samhandling lå skårene gjennomgående noe lavere i Helse Nord enn i de øvrige helseregionene.

Samlet tyder resultatene på stabile pasienterfaringer over tid, med begrensede regionale forskjeller.

[image: ]Figur 28: Utvikling over tid i pasienterfaringer med somatiske sykehus etter helseregion. Figuren viser justerte gjennomsnittsskårer for indikatorene samlet vurdering over 4 indikatorer, samhandling og kort ventetid. Kun samlet vurdering var tilgjengelig i 2006. Ventetidsindikatoren omfatter elektive pasienter. Skårene er oppgitt på en skala fra 0 til 100, der høyere verdi = bedre, og er justert for alder, kjønn og selvrapportert helse.
Figur 29a-c viser utviklingen over tid i pasienterfaringer med somatiske sykehus etter helseforetak. Forskjellene mellom helseforetakene var gjennomgående små for samlet vurdering, og utviklingen over tid fulgte i stor grad samme mønster.
For samhandling var variasjonen noe større, men fortsatt moderat. Størst spredning ble observert for kort ventetid, med noe større svingninger mellom undersøkelsesårene.
Samlet tyder resultatene på begrensede forskjeller mellom helseforetakene, men noe større variasjon for ventetid enn for de øvrige indikatorene.

Figur 29a: Utvikling over tid i pasienterfaringer med somatiske sykehus etter helseforetak. Figuren viser justerte gjennomsnittsskårer for indikatoren samlet vurdering over 4 indikatorer. Skårene er oppgitt på en skala fra 0 til 100, der høyere verdi = bedre, og er justert for alder, kjønn og selvrapportert helse.

Figur 29b: Utvikling over tid i pasienterfaringer med somatiske sykehus etter helseforetak. Figuren viser justerte gjennomsnittsskårer for indikatoren samhandling. Skårene er oppgitt på en skala fra 0 til 100, der høyere verdi = bedre, og er justert for alder, kjønn og selvrapportert helse.

Figur 29c: Utvikling over tid i pasienterfaringer med somatiske sykehus etter helseforetak. Figuren viser justerte gjennomsnittsskårer for indikatoren kort ventetid. Ventetidsindikatoren omfatter elektive pasienter. Skårene er oppgitt på en skala fra 0 til 100, der høyere verdi = bedre, og er justert for alder, kjønn og selvrapportert helse.
[bookmark: _Toc232166702]Sammendrag 
Resultatene viser at pasienterfaringene med fastlegen og somatiske sykehus i hovedsak har vært stabile over tid, med gjennomgående små endringer mellom undersøkelsesårene.
For fastlegeundersøkelsen observeres en svak forbedring i enkelte indikatorer, særlig for tilgjengelighet til hastende timer og mestring, mens utviklingen for ikke-hastende timer har vært mer negativ. Øvrige indikatorer viser kun mindre variasjoner over tid.
For somatiske sykehus er utviklingen også preget av stabilitet, med en svak forbedring frem mot 2015/2019 og noe lavere nivå i 2021. Forskjellene mellom helseregioner og helseforetak er gjennomgående små, selv om enkelte indikatorer, særlig ventetid, viser noe større variasjon.
Samlet tyder resultatene på stabile erfaringer over tid, med begrensede geografiske forskjeller og moderate endringer i enkelte indikatorer.

[bookmark: _Toc232166705]Hovedfunn for registerbaserte mål og tolkning av dem
Resultatene viste relativt små forskjeller i registerbaserte mål etter kommunekjennetegn som nivå på frie inntekter, sentralitet og antall innbyggere. Kartene viser imidlertid en viss geografisk konsentrasjon av målene, særlig for samhandling og pasientflyt. Større geografiske områder ser ut til å ha lignende indikatorer. En mulig tolkning er at forskjeller i registerbaserte mål mellom kommuner også påvirkes av forhold på et høyere nivå enn kommunen, for eksempel organisering av tjenester og samspill med spesialisthelsetjenesten. 
Registerbaserte mål viste små forskjeller mellom kommuner når det gjaldt institusjonsopphold og akutte kontakter. For tjenester i hjemme er det imidlertid noe høyere bruk i mindre sentrale og mer ressurssterke kommuner, særlig blant personer med diagnoser innen psykisk helse og rus. Funksjonsnivå ved oppstart av tjenester er relativt likt på tvers av kommuner. Dette kan tyde på like tildelingskriterier, og indikerer at det ikke er store forskjeller mellom kommunene i tersklene for å få langtidsplass på institusjon. Dette må imidlertid tolkes med varsomhet da registreringspraksis kan variere, og funksjonsnivå er et subjektivt mål. Det er en risiko for at registrert funksjonsnivå kan påvirkes av oppfattet mulighet for institusjonsplass blant de som kartlegger funksjonen.
Riksrevisjonen viser i en ny rapport store forskjeller i akutte kontakter/innleggelser mellom kommuner (Riksrevisjonen, 2026a), med høyere antall kontakter for kommuner som er vertskommune for sykehus. Vårt hovedmål skiller seg fra Riksrevisjonens. I sin rapport beskriver de akutte kontakter (ikke-kirurgiske) per 1000 innbyggere. Vi måler gjennomsnittlig bruk per måned og inkluderer også kirurgiske kontakter. 
Riksrevisjonen (2026b) undersøker også dekningsgrad for institusjonsplasser og variasjonen i dette mellom kommunene basert på data fra SSB. De finner betydelig variasjon. Også vi finner noe variasjon i bruk av langtids institusjon, men lite variasjon som følger kommuneøkonomi, størrelse og sentralitet. 
Hagen (2024) finner at tildelingen av langtidsplass for personer over 70 år er assosiert med inntektsnivå i kommunen. For personer over 80 år finner vi ikke tilsvarende mønster i våre data. Imidlertid er det også i våre data en tendens til økende andel med langtidsplass for befolkningen sett under ett. Hagen (ibid) bruker 2019 som analyseår, mens vi har en nyere dataperiode. Videre justerer vi for alderssammensetning på et mer detaljert nivå enn Hagen, mens Hagen justerer for medisinsk historie. Videre er analysen av tildeling av langtidsplass betinget på at man allerede mottar kommunalt tildelte helse- og omsorgstjenester. Det bør også bemerkes at vi ikke gjør en formell statistisk analyse her, men beskriver mønstre i data, i motsetning til Hagen, som i dette tilfellet baserer seg på en hierarkisk regresjonsmodell.

Heller ikke resultatene for brukererfaringer viser betydelige forskjeller etter kommunekjennetegn. Dette kan tyde på at slike strukturelle forhold i begrenset grad forklarer variasjonen i brukererfaringer. Samtidig viste analysene av kommuneskårer tydelig variasjon mellom enkeltkommuner, med relativt store forskjeller mellom kommuner med høyest og lavest skår. Analysene av stabilitet over tid viste videre at kommuner med høye eller lave skårer i stor grad beholdt sin relative plassering, noe som tyder på at variasjonen ikke bare skyldes tilfeldigheter. 
Analysene av variansfordeling for brukererfaringer (se figur A1 i vedlegg) viser at mesteparten av variasjonen i pasienterfaringer ligger på individnivå, mens en mindre del ligger på lege- og kommunenivå. Dette er forventet for pasientrapporterte erfaringer, som i stor grad påvirkes av individuelle behov, forventninger, helse og konkrete møter med tjenesten. Samtidig viser resultatene at det også er variasjon på lege- og kommunenivå, i tråd med tidligere studier (Skyrud et al., 2026; Bjertnæs et al., 2011). Indikatorene som inngår i hovedanalysene ble valgt fordi de viste tydelig variasjon på lege- og/eller kommunenivå.
Pasienterfaringsresultatene viser videre at enkelte indikatorer, særlig knyttet til tilgjengelighet, kontinuitet og ventetid, varierer mer mellom kommuner enn andre. Dette kan tyde på at variasjonen i disse indikatorene i større grad henger sammen med forhold ved organisering og kapasitet i tjenestene. At forskjellene i liten grad følger kommunekjennetegn som nivå av frie inntekter, sentralitet og antall innbyggere, utelukker ikke at mer spesifikke lokale forhold kan ha betydning. De deskriptive analysene av brukergrupper viser enkelte forskjeller sammenlignet med totalutvalget, men forskjellene var moderate og varierte mellom indikatorene. Det er ikke gjennomført signifikanstester av forskjellene, og resultatene bør derfor tolkes som beskrivende.

Korrelasjoner mellom registerbaserte mål og brukererfaringer viste at sammenhengene gjennomgående var svake eller negative. Det er imidlertid ikke gitt at kommuner med høyere skårer for erfaringer med fastlegen også skal ha høye verdier på de registerbaserte målene. Flere av registermålene har en kontekstavhengig tolkning. Høyere bruk av hjemmetjenester kan for eksempel reflektere bedre tilgang, større behov i befolkningen eller ulik organisering av tjenestene. Høy funksjonsskår ved oppstart av langtidsopphold kan reflektere gode hjemmetjenester, korttidsopphold eller rehabiliteringstilbud, som gjør at personer kan bo hjemme lenger før langtidsopphold blir nødvendig. Det kan imidlertid også reflektere høy terskel for langtidsplass, forsinket tildeling eller at brukere ikke har fått tilstrekkelige tjenester tidligere i forløpet. Tolkningen kan i tillegg påvirkes av lokal vurderingspraksis, registreringspraksis og hvilke brukere som faktisk får tjenester.
Svake korrelasjoner mellom pasienterfaringsindikatorene og registermålene må sees i lys av at målene gjelder til dels ulike populasjoner, ulike tidsperioder og ulike deler av tjenestene. Pasienterfaringene gjelder personer som har hatt kontakt med fastlegen og svart på undersøkelsen, mens flere av registermålene særlig beskriver de kommunalt tildelte helse- og omsorgstjenestene. Dette gjelder særlig ved sammenligninger for personer 80 år og eldre, der registermålene kan omfatte en bredere og mer skrøpelig gruppe enn respondentene i fastlegeundersøkelsen. Det kan også være slik at en kommune har gode resultater på én del av tjenesten, for eksempel erfaringer med fastlegetjenesten, uten at dette nødvendigvis gjenspeiles i registerbaserte mål for andre deler av de kommunale helse- og omsorgstjenestene.
Norman og medarbeidere (2026) fant at både registerbasert kontinuitet og selvrapportert kontinuitet var positivt assosiert med bedre pasienterfaringer med fastlegetjenesten, og at det var moderat samsvar mellom de to kontinuitetsmålene. I denne rapporten er den konseptuelle avstanden mellom målene større. Fravær av sterke korrelasjoner bør derfor først og fremst tolkes som at registermålene og pasienterfaringsindikatorene ikke måler det samme. Et interessant funn er likevel at kommuner med gode pasienterfaringer med fastlegen ikke gjennomgående har mer positive registerbaserte indikatorer for tilgang, tilgjengelighet og samhandling. 

De registerbaserte målene bygger på data fra nasjonale registre som dekker hele den norske befolkningen, og gir dermed et helhetlig bilde av bruk, aktivitet og forløp i helse- og omsorgstjenestene over tid. Dette gjør det mulig å analysere sjeldne hendelser, følge pasienter mellom tjenestenivåer og sammenligne kommuner på en systematisk måte. Ved å koble ulike registre kan man også studere sammenhenger mellom tjenester og identifisere mønstre i pasientforløp.
Samtidig har de registerbaserte målene klare begrensninger. De sier i liten grad noe om kvalitet slik den oppleves av brukerne, og fanger ikke opp forhold som kommunikasjon, brukermedvirkning eller opplevd tilgjengelighet. Flere av målene er indirekte, og høye eller lave verdier må tolkes i sammenheng med de andre målene. Små tall i mindre kommuner gir usikkerhet i estimatene, særlig for sjeldne hendelser og spesifikke målpopulasjoner. De registerbaserte målene bør derfor ses som indikatorer som beskriver tilgang, tjenestebruk og pasientforløp. 
Funksjonsskår er omtalt sammen med de registerbaserte målene, men skiller seg fra flere av de øvrige målene ved at den bygger på en vurdering gjort av helsepersonell og rapportert til register. Skåren er et ADL-samlemål basert på flere funksjonsvariabler og er delt inn i nivåer etter grad av vurdert bistandsbehov. Den gir dermed informasjon om samlet vurdert bistandsbehov ved oppstart av tjeneste, men ikke om hvilke konkrete funksjonsområder som ligger bak skåren. Tolkningen kan i tillegg påvirkes av lokale forskjeller i kartlegging, vurderings- og registreringspraksis. I tillegg er det i dataene en manglende registering av denne skåren blant en andel av pasientene som får vedtak om tjenester i hjemmet. For å forstå i hvilken grad dette er systematisk eller tilfeldig har vi også inkludert analyser av andelen som mangler denne registreringen. 
Enheter med færre enn ti observasjoner er fjernet. Det er i stor grad kommuner i mindre sentrale områder. Denne praksisen vil påvirke mønstrene i data. Se Tabell A4 i vedlegg for en oversikt over hvor mange og hvilke kommuner som er ekskludert fra de ulike målene. 
For enkeltmål og mindre målpopulasjoner er variasjonen betydelig større. Dette kan delvis skyldes tilfeldig variasjon og begrenset antall observasjoner per kommune, selv når det benyttes glidende gjennomsnitt over tre år. 
[bookmark: _Toc232166710]Brukererfaringer
Brukererfaringer er en sentral kilde til kunnskap om kvalitet i helsetjenesten. I OECDs rammeverk for vurdering av helsesystemers kvalitet og ytelse inngår pasienterfaringer som en sentral kvalitetsdimensjon (Carinci et al., 2015). Tidligere forskning viser også at pasienterfaringer er assosiert med behandlingsprosesser, kliniske utfall, pasientsikkerhet og bruk av helsetjenester (Doyle et al., 2013; Price et al., 2014).
Samtidig er brukererfaringene basert på selvrapporterte data og kan påvirkes av generelle forhold knyttet til selvrapportering, som seleksjon i hvem som svarer, og individuelle forskjeller i hvordan erfaringer vurderes og rapporteres. Instrumentet som indikatorene er basert på, er imidlertid godt dokumentert når det gjelder innholdsvaliditet, reliabilitet og begrepsvaliditet (Holmboe et al., 2015; Holmboe et al., 2017; Bjertnæs et al., 2021). 
Analysene av erfaringer med fastlegen er justert for alder og kjønn. For analyser av erfaringer med somatiske sykehus er det i tillegg justert for selvrapportert helse, ettersom dette kan variere over tid og påvirke sammenligninger. Det er ikke justert for andre forhold ved pasientene, som utdanning, inntekt, fødeland eller mer detaljert helsetilstand. Resultatene kan derfor i noen grad reflektere forskjeller i pasientsammensetning mellom enheter. Tidligere studier har vist at pasientkjennetegn kan ha betydning for rapporterte erfaringer og dermed for sammenligninger mellom enheter (Groenewegen et al., 2023). En nyere norsk studie av pasienterfaringer med fastlegetjenesten fant at særlig alder og fødeland hadde betydning for kommuneskårene, men at justering for en rekke pasientkjennetegn kun ga moderate endringer i kommuneresultatene (Skyrud et al., 2026). Samtidig er det metodiske vurderinger knyttet til hvilke variabler det er hensiktsmessig å justere for. For eksempel kan helse være både en forklaringsfaktor og et utfall av tjenestene, og det er derfor ikke entydig om helse bør inngå i justeringer i analyser av kommunehelsetjenesten.
Ved tolkning av utvikling over tid i fastlegeundersøkelsen bør det tas hensyn til metodiske forskjeller mellom undersøkelsesårene. Undersøkelsene har hatt noe ulike formål og design, blant annet når det gjelder trekking av utvalg, utvalgsstørrelse, spørreskjema og hvilke grupper som inngår. Utvalgene i 2023 og 2025 ble trukket for å gi resultater på kommunenivå, og resultatene er derfor vektet for trekksannsynlighet og frafall i disse årene. Tidligere undersøkelser var trukket for å gi representative resultater på nasjonalt nivå. Antall inkluderte respondenter har også variert betydelig mellom undersøkelsesårene, både nasjonalt og på lavere nivåer. Deler av den observerte variasjonen over tid kan derfor skyldes forskjeller i antall svarere og sammensetningen av utvalget, og ikke nødvendigvis reelle endringer i pasienterfaringer.
For analyser av pasienterfaringer med somatiske sykehus kan sammenlignbarheten over tid påvirkes av enkelte metodiske forhold, som endringer i spørsmålsrekkefølge, mindre variasjoner i inklusjonskriterier og at sykehusene er gitt lik vekt uavhengig av størrelse. Ettersom de samme enkeltspørsmålene og vektingsprinsippene i hovedsak er benyttet over tid, antas disse forholdene likevel å ha begrenset betydning for sammenligningene.
Enkeltspørsmål som brukes som indikatorer er mer utsatt for tilfeldig variasjon enn sammensatte indikatorer, ettersom de ikke bygger på flere målinger. Dette gjelder blant annet indikatorer for ventetid, og kan bidra til større svingninger over tid og mellom enheter. De ulike indikatorene bygger også på ulike spørsmål, skalaer og konstruksjoner, og skårene kan derfor ikke sammenlignes direkte mellom indikatorene. Dette gjelder særlig ventetidsindikatorene, som er basert på kategoriske svaralternativer. Skårene gir derfor først og fremst informasjon om relative forskjeller mellom grupper eller over tid innen samme indikator, og ikke om absolutte nivåer eller hva som kan anses som et godt eller akseptabelt nivå.
Til tross for disse begrensningene gir brukererfaringsdataene et viktig bidrag til å belyse tilgjengelighet, samhandling og erfart kvalitet i møtet med tjenestene. Analysene gir grunnlag for å identifisere overordnede utviklingstrekk, geografisk variasjon og områder med mulig forbedringspotensial.

[bookmark: _Toc232166711]Oppsummering 
Denne rapporten beskriver geografisk variasjon i kommunale helse- og omsorgstjenester ved hjelp av både registerdata og brukererfaringer. 
De registerbaserte målene viser gjennomgående små forskjeller mellom kommuner i institusjonsopphold og akutte kontakter, mens variasjonen er noe større for bruk av hjemmebaserte tjenester, særlig i mindre sentrale og mer ressurssterke kommuner. Selv om gjennomsnittsforskjellene er små, er det samtidig betydelig spredning mellom kommuner med høyest og lavest nivå. Funksjonsnivå ved oppstart av tjenester er relativt likt på tvers av kommuner. Dette kan være forenlig med relativt like terskler for tildeling, men må tolkes med varsomhet fordi funksjonsskår bygger på vurderinger som kan påvirkes av lokal kartleggings- og registreringspraksis. For samhandling og pasientflyt blant eldre er forskjellene også moderate, men med tydelige geografiske mønstre. Dette kan indikere at variasjonen ikke bare skyldes forhold i kommunene, men også strukturelle forhold på systemnivå, som organisering av tjenester og samspill med spesialisthelsetjenesten.
Brukererfaringene fra fastlegeundersøkelsen viser tydelig variasjon mellom kommuner, men forskjellene er i liten grad systematisk knyttet til inntektsnivå, sentralitet eller antall innbyggere i kommunen, og de geografiske mønstrene er svake. Analysene av stabilitet over tid viser at kommuner med høye eller lave skårer i stor grad beholder sin relative plassering. Dette tyder på god reliabilitet i form av stabilitet over tid, og støtter at kommunevariasjonen i pasienterfaringer ikke bare skyldes tilfeldig variasjon. Indikatorer knyttet til tilgjengelighet, kontinuitet og ventetid varierer mer mellom kommuner enn enkelte andre indikatorer, noe som kan tyde på at disse i større grad henger sammen med organisering og kapasitet i fastlegetjenesten.
Overordnet viser resultatene at kommunekjennetegnene nivå av frie inntekter, sentralitet og antall innbyggere har svake sammenhenger med både brukererfaringsindikatorer og registerbaserte mål. Samtidig er det betydelig variasjon mellom kommunene. Vår tolkning er at denne variasjonen må tilskrives andre forhold enn kommunekjennetegnene som er undersøkt her. Variasjonen kan i stedet skyldes andre forhold, som forskjeller i befolkningens behov, lokal organisering av tjenestene, eller samspill mellom kommunale tjenester og spesialisthelsetjenesten. Det kan også være forskjeller mellom kommunene som ikke nødvendigvis lar seg forklare. Særlig i små kommuner og ved sjeldne utfall kan noe av variasjonen skyldes tilfeldig variasjon. 
Sammenhengen mellom registerbaserte mål og pasienterfaringer med fastlegen er gjennomgående svak. Dette bør først og fremst tolkes som at målene ikke fanger samme fenomen: pasienterfaringsindikatorene måler erfart kvalitet i fastlegetjenesten, mens registermålene beskriver tjenestebruk og pasientforløp i kommunale helse- og omsorgstjenester. En stor del av variasjonen i pasienterfaringer ligger på individnivå, men det er også variasjon på lege- og kommunenivå for indikatorene som inngår i hovedanalysene. Resultatene må samtidig tolkes i lys av at målene fanger ulike sider ved tjenestene og påvirkes av både lokale forhold, organisering og sammensetningen av brukerne. Ytterligere studier av sammenhengen mellom pasienterfaringer og registerbaserte mål kan bidra til bedre forståelse av hva som driver variasjon i tjenestene, og gi grunnlag for mer målrettede tiltak både på kommune- og systemnivå.

Tabell A1. Diagnosekoder brukt for å operasjonalisere kroniske sykdommer
	Sykdomstype
	ICD-10
	ICPC-2

	Kreft
	C00 -C97, D00-D09
	A79, B72-B74, D74-D78, F74, H75, K72, L71, N74, R84-R85, R92, S77, S79, T71, T73, U75-U77, U79, W72, X75-X77, X81, Y77-Y79

	Sykdommer i blod og bloddannende organer 
	D50-D77
	B78-B84

	Immunsykdommer	
	D80-D89, B20-B24
	B90, B99

	Forstyrrelser i skjoldbruskkjertel
	E00-E07
	T70, T80-T81, T85-T86

	Diabetes 
	E10-E14
	T89-T90

	Endokrine og metabolske sykdommer 
	E15-E16, E20-E35, E70-E77, E79-E90
	T10, T87, T99 

	Fedme 
	E66
	T82

	Hyperlipidemi
	E78
	T93

	Cystisk fibrose 
	E84
	-

	Demens
	F00-F03, G30-G32
	P70

	Nevromuskulær sykdom og sykdommer med lammelser (slått sammen)
	G10-G14, G20-G26, G35, G40-G41, G70- G73, G80-G83
	N08, N70, N86-N88, N99

	Sykdommer i øyet (ekskl øyelokk) 
	H10-H59
	F01, F05, F14, F28, F70-F71, F73, F75, F82-F85, F91-F95, F99



	Hypertensjon 
	I10-I15
	K86-K87

	Iskemiske hjertesykdommer 
	I20-I25
	K74-K76

	Hjertearytmi 
	I44-I49
	K78-K80, K84

	Kongestiv hjertesvikt 
	I50
	K77

	Hjertekarsykdommer 
	I60-I64, G45
	K89-K90

	Kroniske sykdommer i nedre luftveier
	J40-J47
	R79, R95-R96

	Inflammatorisk tarmsykdom 
	K50-K52
	D94

	Irritabelt tarm-syndrom 
	K58
	D93

	Sykdommer i lever og galleblære 
	K70-K77, K80-K87
	D97-D98

	Inflammatoriske leddlidelser og systemiske bindevevssykdommer
	M05-M14, M30-M36
	L88, L91, L99, T92

	Osteoporose 
	M80-M85
	L95

	Kronisk nyresykdom
	N18
	U891, U99

	Benign prostataobstruksjon 
	N40
	Y85

	Åpen sår, hud
	T01, S01, S11, S21, S31, S41, S51, S61, S71, S81, S91
	S18

	Kunstig åpning (ettersyn og status) 
	Z43, Z93
	-

	Amputasjonsstatus 
	Z89
	-

	Transplantasjon 
	Z940-Z944, Z948
	-








Tabell A2: Inkluderte diagnosekoder innen psykisk helse og rus
	Diagnosekoder
	Diagnosegruppe

	F10-F19
	Psykiske lidelser og atferdsforstyrrelser som skyldes bruk av psykoaktive stoffer

	F20-F29
	Schizofreni, schizotyp lidelse og paranoide lidelser

	F30-F39
	Affektive (stemnings-) lidelser

	F40-F48
	Nevrotiske, belastningsrelaterte og somatoforme lidelser

	F50-F59
	Atferdssyndromer forbundet med fysiologiske forstyrrelser og fysiske faktorer

	F60-F69
	Personlighets- og atferdsforstyrrelser hos voksne

	F90-F98
	Atferdsforstyrrelser og følelsesmessige forstyrrelser som vanligvis oppstår i barne- og ungdomsalder




Tabell A3. Diagnoser inkludert i vår definisjon av barn og unge med langvarige og/eller omfattende behov for helse- og omsorgstjenester
	Diagnoseområde
	ICD-10-koder

	Medfødte syndromer og misdannelser
	Q00–Q07, Q85.0, Q85.1, Q86.0, Q90–Q99

	Nevrologiske sykdommer, CP, muskelsykdommer, demyeliniserende sykdommer
	G11–G12, G30–G32, G40, G70–G73, G80–G83, G93

	Kreft
	C00–C99, D00–D48

	Revmatologiske sykdommer
	M05–M09

	Inflammatorisk tarmsykdom
	K50–K52

	Organtransplantasjon
	Z94

	Primær immunsvikt
	D80–D84

	Kronisk lever- eller nyresykdom
	K72–K76, N00–N08, N10–N19

	Kronisk luftveissykdom inkl. astma
	Q30–Q34, J44–J47, E84

	Diabetes
	E10–E14

	Kronisk hjertesykdom
	Q20–Q28, I30–I52

	Metabolske sykdommer
	E00–E07, E70–E90

	Fedme
	E66

	Hjerneinfarkt
	I60–I69

	Hodeskade
	S06, T90

	Psykisk utviklingshemming
	F70–F79













Tabell A4. Antall kommuner som ikke er inkludert i ulike analysene for kommuner, sentralitet, frie inntekter og antall innbyggere i kommunen.
	Registerbaserte mål
	Totalt
	80 år og eldre
	Flere kroniske tilstander 
	Psykisk helse og rus 

	Tilgang og tilgjengelighet
	
	
	
	

	Kombinert kommunemål
	Utsira og Modalen
	Utsira, Vevelstad og Øygården
	
 70 
	
70 

	Delmål:
	
	
	
	

	Bruk av tjenester i hjemmet 
	0
	1
	26
	32

	Bruk av korttidsopphold 
	4
	5
	84
	205

	Bruk av langtidsopphold 
	8
	8
	279
	320

	Bruk av akutt kontakt
	0
	1
	6
	12

	Funksjonsskår: Førstegangs langtidsopphold
	18
	29
	229
	196

	Funksjonsskår: Oppstart tjenester i hjemmet
	2
	19
	119
	125

	Manglende registering av funksjonsskår: oppstart av tjenester i hjemmet
	1
	9
	91
	98

	Samhandling og pasientflyt
	
	
	
	

	Kombinert kommunemål
	
	0
	
	

	Delmål:
	
	
	
	

	Langtidsopphold uten kommunalt tildelte tjenester i forkant
	
	8
	
	

	Langtidsopphold og akutt kontakt
	
	8
	
	

	Tjenester i hjemmet og akutt kontakt 
	
	1
	
	

	Ingen kommunalt tildelte tjenester og akutt kontakt
	
	0
	
	

	Allmennlegekontakter før langtidsopphold
	
	28
	
	

	Prosentandel i langtidsopphold 6 mnd etter akutt kontakt
	
	1

Figur A1: Variasjon i pasienterfaringer fordelt på kommune-, lege- og individnivå. Kun fastleger med minst 5 respondenter er inkludert.



Tabell A5: Indikatorer fastlegeundersøkelsen 
	Indikator/ referanse 
	Spørsmål /samleskår
	Svarsalternativer 
	Beregning av indikator  

	Tilgjengelighet 
PEQ-GP (standardindikator i fastlegeundersøkelsen)
	Samleskår (basert på spørsmålene under)
	
	Gjennomsnitt (minst 1 svar).
Transformert til 0–100 (høyere = bedre)

	
	Var ventetiden for å få en time raskt akseptabel?
	1–5 (ikke i det hele tatt – i svært stor grad)
	

	
	Er ventetiden for en vanlig time akseptabel?
	
	

	Kontinuitet
Enkeltspørsmål i fastlegeundersøkelsen 
	Møter du vanligvis din egen fastlege når du har legetime?
	Ja; Nei- en fast vikar; Nei – forskjellige leger; Ikke aktuelt
	Andel som svarte "Ja"

	Tilgjengelighet til ikke-hastende time 
Enkeltspørsmål i fastlegeundersøkelsen
	Hvor lenge må du vanligvis vente før du får en time hos fastlegen? Spørsmålet gjelder kun timeavtaler som ikke haster (se bort fra timer med behov for hjelp raskt). 
	0-1 dag; 2-3 dager; 4-7 dager; 8-14 dager; mer enn to uker
	Transformert til 0–100 (høyere = bedre)

	Tilgjengelighet til hastende time
Enkeltspørsmål i fastlegeundersøkelsen
	Sist du hadde behov for en time hos fastlegen raskt, når fikk du time? 
	Samme dag; neste dag; etter 2 dager; mer enn 2 dager
	Transformert til 0–100 (høyere = bedre)

	Personsentrerte tjenester 
Basert på spørsmål i P3CEQ. 

Sammensetningen av spørsmålene i samleskåren ble vurdert ved faktoranalyse og reliabilitetsanalyse. Samleskåren hadde god intern konsistens, med Cronbachs alfa = 0,84.

Spørsmålene ble kun stilt til respondenter med ett eller flere kroniske helseproblemer.
	Samleskår (basert på spørsmålene under)
	
	Gjennomsnitt (minst 4 svar).
Transformert til 0–100 (høyere = bedre)

	
	Diskuterer du med helsepersonellet som er med på å gi deg helsetjenester hva som er viktigst for deg når det gjelder å håndtere egen helse og eget velvære? 
	1–4 (ulike labels)
	

	
	Er du involvert, i den grad du ønsker, i avgjørelser om helsen din og tjenestene du mottar? 
	
	

	
	Blir du sett på som et «helt menneske» og ikke kun som en sykdom/tilstand når det gjelder helsen din og tjenestene du mottar?
	
	

	
	Er helsetjenestene dine organisert på en måte som fungerer for deg?
	
	

	
	Har du opplevd å måtte gjenta informasjon som skulle ha vært i journalen din?
	
	

	
	Får du nok støtte fra helsepersonell slik at du kan håndtere egen helse og eget velvære?
	
	

	
	I hvilken grad mottar du nyttig informasjon når du trenger det, som hjelp til å håndtere egen helse og eget velvære?
	
	

	Koordinering og samhandling 
PEQ-GP (standardindikator i fastlegeundersøkelsen, spørsmålene stilles kun til respondenter med ett eller flere kroniske helseproblemer)

	Samleskår (basert på spørsmålene under)
	
	Gjennomsnitt (minst 1 svar).
Transformert til 0–100 (høyere = bedre)

	
	Opplever du at fastlegen koordinerer helsetjenestetilbud ditt på en god måte?
	1–5 (ikke i det hele tatt – i svært stor grad)
	

	
	Opplever du at fastlegen samarbeider bra med andre tjenester du har behov for?

	
	

	Erfart kvalitet 
(Indikator i PaRIS)

	Alt i alt, hvordan vil du vurdere helsehjelpen du har mottatt i løpet av de siste 12 månedene fra fastlegekontoret ditt?
	1–5 (Utmerket – Dårlig)
	Transformert til 0–100 (høyere = bedre)

	Fastlegen
PEQ-GP (standardindikator i fastlegeundersøkelsen)
	Samleskår (basert på spørsmålene under)
	
	Gjennomsnitt (minst 4 svar).
Transformert til 0–100 (høyere = bedre)

	
	Opplever du at fastlegen tar deg på alvor? 
	1–5 (ikke i det hele tatt – i svært stor grad)
	

	
	Opplever du at fastlegen har nok tid til deg?
	
	

	
	Opplever du at fastlegen snakker til deg slik at du kan forstå ham/henne? 
	
	

	
	Opplever du at fastlegen er faglig dyktig? 
	
	

	
	Opplever du at fastlegen viser interesse for din situasjon? 
	
	

	
	Opplever du at fastlegen tar deg med så mye som du ønsker i avgjørelser som angår deg? 
	
	

	
	Gir fastlegen deg tilstrekkelig informasjon om helseproblemene dine og behandlingen av dem? 
	
	

	
	Gir fastlegen deg tilstrekkelig informasjon om bruk og bivirkninger av medisiner?
	
	

	Tillit til fastlegen
Revidert enkeltspørsmål basert på indikator i PaRIS
	I hvor stor grad er du enig eller uenig i at fastlegen er til å stole på?
	1–5 (helt uenig – helt enig)
	Transformert til 0–100 (høyere = bedre)

	Organisering og øvrige ansatte 
PEQ-GP (standardindikator i fastlegeundersøkelsen)
	Samleskår (basert på spørsmålene under)
	1–5 (ikke i det hele tatt – i svært stor grad)
	Gjennomsnitt (minst 2 svar).
Transformert til 0–100 (høyere = bedre)

	
	Opplever du at legekontoret er godt organisert? 
	
	

	
	Opplever du at de øvrige ansatte er imøtekommende og dyktige? 
	
	

	
	Blir du møtt med høflighet og respekt i resepsjonen?
	
	


Alle indikatorer er kodet slik at høyere verdi uttrykker bedre erfaringer. Spørsmål med ulik retning er reversert før beregning av skår. Krav til minimum antall besvarte spørsmål er angitt for hver indikator.
PEQ-GP = Norwegian Patient Experiences with GP questionnaire (Holmboe et al., 2017) 
P3CEQ = Person-centred Coordinated care Experience Questionnaire (Lloyd et al., 2019)
PaRIS = Valderas et al, 2025b








Tabell A6: Indikatorer somatiske sykehus 
	Indikator/ referanse 
	Spørsmål /samleskår
	Svarsalternativer 
	Beregning av indikator  

	Samhandling 
PEQ - (standardindikator i undersøkelsen)
	Samleskår (basert på spørsmålene under)
	
	Gjennomsnitt (minst 1 svar).
Transformert til 0–100 (høyere = bedre)

	
	Opplever du at sykehuset har samarbeidet bra med fastlegen din om det du var innlagt for?
	1–5 (ikke i det hele tatt – i svært stor grad)
	

	
	Opplever du at sykehuset har samarbeidet bra med hjemmetjenesten/ andre kommunale tjenester om det du var innlagt for? 
	
	

	Kort ventetid
Enkeltspørsmål i undersøkelsen
	Måtte du vente for å få et tilbud ved sykehuset? 
	1-4 (Ja, altfor lenge; Ja, ganske lenge; Ja, men ikke lenge; Nei)
	Transformert til 0–100 (høyere = bedre)

	Samlet vurdering over 4 indikatorer
	Samleskår (basert på fire indikatorer under)
	
	Gjennomsnitt (minst 2 av indikatorene måtte ha en skåre). Transformert til 0–100 (høyere = bedre)

	Pleiepersonalet
PEQ - (standardindikator i undersøkelsen)
	Snakket pleiepersonalet til deg slik at du forstod dem? 
	1–5 (ikke i det hele tatt – i svært stor grad)
	Gjennomsnitt (minst 3 svar).
Transformert til 0–100 (høyere = bedre)

	
	Opplevde du at pleiepersonalet hadde omsorg for deg? 
	
	

	
	Har du tillit til pleiepersonalets faglige dyktighet? 
	
	

	
	Fikk du fortalt pleiepersonalet alt du mente var viktig om din tilstand? 
	
	

	
	Hadde pleiepersonalet tid til deg når du trengte det?
	
	

	Informasjon
PEQ - (standardindikator i undersøkelsen)
	Fikk du vite det du syntes var nødvendig om hvordan prøver og undersøkelser skulle foregå? 
	1–5 (ikke i det hele tatt – i svært stor grad)
	Gjennomsnitt (minst 2 svar).
Transformert til 0–100 (høyere = bedre)

	
	Fikk du vite det du syntes var nødvendig om resultater av prøver og undersøkelser? 
	
	

	
	Fikk du tilstrekkelig informasjon om din diagnose/ dine plager? 
	
	

	Organisering 
PEQ - (standardindikator i undersøkelsen)
	Opplevde du at det var en fast gruppe pleiepersonale som tok hånd om deg? 
	1–5 (ikke i det hele tatt – i svært stor grad)
	Gjennomsnitt (minst 2 svar).
Transformert til 0–100 (høyere = bedre)

	
	Opplevde du at én lege hadde hovedansvaret for deg? 
	
	

	
	Opplevde du at sykehusets arbeid var godt organisert? 
	
	

	
	Opplevde du at viktig informasjon om deg hadde kommet fram til rette vedkommende? 
	
	

	Pårørende  
PEQ - (standardindikator i undersøkelsen)
	Ble dine pårørende tatt godt imot av personalet på sykehuset? 
	1–5 (ikke i det hele tatt – i svært stor grad)
	Gjennomsnitt (minst 1 svar).
Transformert til 0–100 (høyere = bedre)

	
	Var det enkelt for dine pårørende å få informasjon om deg mens du var innlagt på sykehuset?  
	
	


Alle indikatorer er kodet slik at høyere verdi uttrykker bedre erfaringer. Spørsmål med ulik retning er reversert før beregning av skår. Krav til minimum antall besvarte spørsmål er angitt for hver indikator.
PEQ = Patient Experiences Questionnaire (Pettersen et al., 2004).

Tabell A7: Nasjonale mål/indikatorer for registerbaserte mål og brukerfaringsindikatorene for ulike målpopulasjoner. 
	
	Totalt
	80 år og eldre
	Personer med flere kroniske helseproblemer/sykdommer 
	Psykisk helse og rus
	Barn og unge med langvarige helsebehov

	Registerbaserte mål
	
	
	
	
	
	
	
	
	
	

	Tilgang og tilgjengelighet
	Total populasjon
	
	Total populasjon
	
	Total populasjon
	
	Total populasjon
	
	Total populasjon
	

	
	5 656 833
	
	363 603
	
	173 671
	
	227 370
	
	86 347
	

	
	Personer med tjeneste
	Gj.snitt antall måneder med bruk per år per person 
	Personer
med tjeneste
	Gj.snitt antall måneder med bruk per år per person
	Personer med tjeneste
	Gj.snitt antall måneder med bruk per år per person
	Personer med tjeneste
	Gj.snitt antall måneder med bruk per år per person
	Personer med tjeneste
	Gj.snitt antall måneder med bruk per år per person

	Årlig bruk av tjeneste:
	
	
	
	
	
	
	
	
	
	

	Tjenester i hjemmet 
	512 933
	0,65
	187 102
	4,24
	48 030
	2,00
	66 125
	2,00
	21 378
	2,00

	Korttidsomsorg i institusjon
	169 048
	0,06
	97 976
	0,52
	19 967
	0,22
	8 999
	0,07
	3 472
	0,31

	Langtidsomsorg i institusjon 
	74 993
	0,11
	56 130
	1,25
	3 295
	0,11
	2 569
	0,07
	209
	0,02

	Akutt kontakt i spesialisthelsetjenesten
	1 749 844
	0,22
	211 337
	0,74
	107 349
	0,76
	126 560
	0,59
	38 520
	0,32

	
	Personer med tjeneste
	Gj.snitt (SD)
	Personer med tjeneste
	Gj.snitt (SD)
	Personer med tjeneste
	Gj.snitt (SD)
	Personer med tjeneste
	Gj.snitt (SD)
	Personer med tjeneste
	Gj.snitt (SD)

	Funksjonsskår:
	
	
	
	
	
	
	
	
	
	

	Førstegangs langtidsopphold institusjon
	44 184
	4,2 (0,6)
	31 888
	4,2 (0,6)
	3 206
	4,2 (0,6)
	1 421
	3,8 (1,0)
	140
	4,1 (0,8)

	Oppstart tjenester i hjemmet
	185 729
	2,2 (1,0)
	57 211
	2,3 (1,0)
	15 936
	2,2 (1,0)
	20 323
	2,1 (0,8)
	3 731
	3,0 (1,2)

	
	
	Prosent (SD)
	
	Prosent (SD)
	
	Prosent (SD)
	
	Prosent (SD)
	
	Prosent (SD)

	Manglende registering av funksjonsskår ved oppstart av tjenester i hjemmet
	66 342
	26,2 (0,4)
	14 479
	29,1 (0,4)
	4 761
	22,9 (0,4)
	6 358
	23,7 (0,4)
	1 828
	32,6 (0,5)

	Samhandling og pasientflyt
	
	
	
	
	
	
	
	
	
	

	
	
	
	Personer som gjør overgangen 
	Prosent 
	
	
	
	
	
	

	Hjemmebaserte tjenester og akutt kontakt
	
	
	124 459 
	40,6
	
	
	
	
	
	

	Ikke hjemmebaserte tjenester og akutt innleggelse 
	
	
	99 292
	21,8
	
	
	
	
	
	

	Langtidsopphold og akutt kontakt
	
	
	20 506 
	20,3
	
	
	
	
	
	

	Langtidsopphold uten hjemmebaserte tjenester i forkant
	
	
	1 001 
	0,9
	
	
	
	
	
	

	
	
	
	Personer
	Gj.snitt antall (SD)
	
	
	
	
	
	

	Allmennlegekontakter før langtidsopphold i institusjon 
	
	
	32 006
	2,0 (2,8)
	
	
	
	
	
	

	
	
	
	Personer
	Sannsynlighet (SD)
	
	
	
	
	
	

	Andel i langtidsopphold 6 mnd etter akutt kontakt 
	
	
	180 632
	8,1 (0,3)
	
	
	
	
	
	

	
	
	
	
	
	
	
	
	
	
	

	Brukerefaringsindikatorer (0-100, høyere er bedre)
	
	
	
	
	

	
	Antall svar
	Gjennomsnitt (SD)
	Antall svar
	Gjennomsnitt (SD)
	Antall svar
	Gjennomsnitt (SD)
	Antall svar
	Gjennomsnitt (SD)
	
	

	Tilgang og tilgjengelighet
	
	
	
	
	
	
	
	
	
	

	Kontinuitet
	66 275
	86,6 (34,1)
	3 560
	93,0 (25,5)
	25 398
	87,9 (32,6)
	7 879
	86,8 (33,9)
	
	

	Tilgjengelighet
	65 162
	64,1 (26,4)
	3 424
	65,3 (26,2)
	24 968
	62,9 (27,0)
	7 815
	61,9 (27,5)
	
	

	Tilgjengelighet til ikke-hastende time 
	63 127
	39,9 (30,4)
	3 296
	44,8 (28,9)
	24 253
	37,3 (29,9)
	7 635
	36,9 (30,6)
	
	

	Tilgjengelighet til hastende time
	56 711
	63,0 (40,2)
	2 929
	59,8 (40,7)
	22 056
	61,4 (41,3)
	7 055
	61,7 (41,1)
	
	

	Samhandling og pasientflyt
	
	
	
	
	
	
	
	
	
	

	Personsentrerte tjenester*
	44 487
	72,1 (20.1)
	2 763
	76,8 (16,1)
	24 448
	70,5 (19,9)
	7 629
	68,1 (22,2)
	
	

	Koordinering og samhandling*
	40 244
	72,7 (24,3)
	2 562
	75,6 (19,9)
	22 464
	72,0 (24,3)
	7 101
	69,7 (26,6)
	
	

	Mestring
	59 730
	69,4 (23,1)
	3 244
	72,9 (18,9)
	24 458
	67,1 (23,7)
	7 704
	65,6 (25,6)
	
	

	Kvalitet og helsepersonell
	
	
	
	
	
	
	
	
	
	

	Erfart kvalitet
	64 888
	73,0 (26,6)
	3 477
	78,3 (21,1)
	25 091
	72,1 (27,3)
	7 783
	69,1 (29,3)
	
	

	Fastlegen
	66 649
	78,1 (18,7)
	3 577
	78,4 (15,2)
	25 518
	76,4 (19,1)
	7 925
	75,6 (21,0)
	
	

	Tillit til fastlegen
	66 457
	83,7 (21,9)
	3 536
	86,1 (19,1)
	25 437
	82,8 (22,8)
	7 910
	81,5 (24,1)
	
	

	Organisering og øvrige ansatte
	65 967
	77,9 (19,0)
	3 573
	84,8 (14,0)
	25 347
	78,8 (18,6)
	7 841
	74,8 (20,7)
	
	


* andel måneder brukt: antall måneder bruk og vekter for antall måneder vi observerer individene
*Brukererfaringer: Spørsmålene ble kun stilt til respondenter med minst ett kronisk helseproblem. Gjennomsnitt og standardavvik er vektet for trekksannsynlighet og frafall.

Figur A2: Korrelasjon alle indikatorer/mål, registerbaserte mål (12) og brukererfaringsindikatorer (11). Blå farge indikerer positive korrelasjoner, hvit lav eller ingen korrelasjon og rød farge negative korrelasjoner. 
Tabell A8: Antall gyldige svar per fylke, indikator og år i fastlegeundersøkelsen 
	Fylke
	Indikator
	2014
	2018
	2021
	2023
	2025

	Oslo
	Hastende timer
	478
	432
	1434
	2071
	2296

	Viken
	Hastende timer
	174
	124
	661
	7395
	8063

	Innlandet
	Hastende timer
	178
	119
	512
	6487
	7076

	Vestfold og Telemark
	Hastende timer
	158
	121
	570
	3234
	3431

	Agder
	Hastende timer
	115
	112
	406
	3117
	3502

	Rogaland
	Hastende timer
	219
	85
	599
	3257
	3719

	Vestland
	Hastende timer
	212
	217
	737
	5735
	6182

	Møre og Romsdal
	Hastende timer
	114
	63
	371
	3579
	3936

	Trøndelag
	Hastende timer
	115
	197
	589
	5267
	5668

	Nordland
	Hastende timer
	146
	126
	310
	5046
	5404

	Troms og Finnmark
	Hastende timer
	72
	49
	297
	4597
	5050

	Oslo
	Ikke-hastende timer
	506
	447
	1641
	2326
	2626

	Viken
	Ikke-hastende timer
	188
	128
	755
	8277
	8945

	Innlandet
	Ikke-hastende timer
	191
	128
	559
	7243
	7885

	Vestfold og Telemark
	Ikke-hastende timer
	176
	136
	636
	3654
	3864

	Agder
	Ikke-hastende timer
	118
	119
	454
	3484
	3876

	Rogaland
	Ikke-hastende timer
	227
	90
	668
	3589
	3994

	Vestland
	Ikke-hastende timer
	240
	248
	846
	6651
	6980

	Møre og Romsdal
	Ikke-hastende timer
	119
	61
	406
	4009
	4386

	Trøndelag
	Ikke-hastende timer
	136
	223
	660
	5940
	6394

	Nordland
	Ikke-hastende timer
	168
	143
	340
	5608
	5977

	Troms og Finnmark
	Ikke-hastende timer
	77
	57
	339
	5143
	5620

	Oslo
	Samlet vurdering
	559
	478
	1745
	2468
	2742

	Viken
	Samlet vurdering
	203
	129
	784
	8817
	9541

	Innlandet
	Samlet vurdering
	207
	140
	596
	7708
	8355

	Vestfold og Telemark
	Samlet vurdering
	194
	142
	665
	3839
	4073

	Agder
	Samlet vurdering
	131
	121
	470
	3678
	4115

	Rogaland
	Samlet vurdering
	249
	96
	720
	3798
	4282

	Vestland
	Samlet vurdering
	259
	245
	907
	7065
	7419

	Møre og Romsdal
	Samlet vurdering
	137
	70
	426
	4260
	4653

	Trøndelag
	Samlet vurdering
	152
	234
	688
	6226
	6694

	Nordland
	Samlet vurdering
	178
	147
	355
	5845
	6244

	Troms og Finnmark
	Samlet vurdering
	84
	60
	357
	5433
	5906














Tabell A9: Antall gyldige svar per år og indikator for pasienterfaringer med somatiske sykehus
	Nivå
	Indikator
	2006
	2011
	2012
	2013
	2014
	2015
	2019
	2020
	2021

	Nasjonalt
	Samlet vurdering over 4 indikatorer
	10841
	10355
	12350
	13423
	12929
	12562
	12120
	11761
	12247

	Nasjonalt
	Samhandling
	
	6071
	7229
	8215
	7900
	7536
	7345
	7308
	7486

	Nasjonalt
	Kort ventetid
	
	4535
	5232
	5900
	5501
	5289
	5359
	5447
	5494

	
	
	
	
	
	
	
	
	
	
	

	Helse Midt-Norge RHF
	Samlet vurdering over 4 indikatorer
	1312
	1394
	1565
	1664
	1743
	1754
	1736
	1637
	1661

	Helse Nord RHF
	Samlet vurdering over 4 indikatorer
	1805
	1776
	1933
	2025
	2126
	2027
	2031
	2028
	2044

	Helse Sør-Øst RHF
	Samlet vurdering over 4 indikatorer
	5662
	5239
	6490
	7232
	6735
	6554
	6104
	6025
	6366

	Helse Vest RHF
	Samlet vurdering over 4 indikatorer
	2062
	1946
	2362
	2502
	2325
	2227
	2249
	2071
	2176

	Helse Midt-Norge RHF
	Samhandling
	
	873
	933
	1078
	1115
	1056
	1124
	1054
	1093

	Helse Nord RHF
	Samhandling
	
	1068
	1213
	1317
	1324
	1247
	1264
	1294
	1293

	Helse Sør-Øst RHF
	Samhandling
	
	3022
	3753
	4368
	4101
	3896
	3639
	3702
	3848

	Helse Vest RHF
	Samhandling
	
	1108
	1330
	1452
	1360
	1337
	1318
	1258
	1252

	Helse Midt-Norge RHF
	Kort ventetid
	
	393
	453
	539
	563
	499
	593
	618
	615

	Helse Nord RHF
	Kort ventetid
	
	557
	574
	604
	627
	587
	660
	702
	653

	Helse Sør-Øst RHF
	Kort ventetid
	
	2719
	3187
	3598
	3273
	3251
	3065
	3134
	3279

	Helse Vest RHF
	Kort ventetid
	
	866
	1018
	1159
	1038
	952
	1041
	993
	947

	
	
	
	
	
	
	
	
	
	
	

	Akershus universitetssykehus HF
	Samlet vurdering over 4 indikatorer
	177
	164
	211
	203
	217
	219
	412
	406
	726

	Finnmarkssykehuset HF
	Samlet vurdering over 4 indikatorer
	290
	304
	336
	358
	350
	351
	328
	345
	365

	Helgelandssykehuset HF
	Samlet vurdering over 4 indikatorer
	517
	475
	492
	572
	583
	572
	501
	490
	503

	Helse Bergen HF
	Samlet vurdering over 4 indikatorer
	570
	559
	636
	678
	679
	653
	781
	685
	741

	Helse Fonna HF
	Samlet vurdering over 4 indikatorer
	505
	327
	530
	567
	456
	496
	482
	463
	443

	Helse Førde HF
	Samlet vurdering over 4 indikatorer
	445
	550
	553
	583
	592
	478
	503
	419
	477

	Helse Møre og Romsdal HF
	Samlet vurdering over 4 indikatorer
	610
	678
	782
	812
	839
	866
	840
	751
	807

	Helse Nord-Trøndelag HF
	Samlet vurdering over 4 indikatorer
	362
	333
	395
	418
	427
	432
	432
	433
	416

	Helse Stavanger HF
	Samlet vurdering over 4 indikatorer
	178
	174
	207
	224
	196
	212
	203
	217
	207

	Nordlandssykehuset HF
	Samlet vurdering over 4 indikatorer
	469
	482
	550
	549
	595
	553
	596
	591
	582

	Oslo universitetssykehus HF
	Samlet vurdering over 4 indikatorer
	1017
	377
	644
	895
	842
	879
	972
	948
	933

	St. Olavs hospital HF
	Samlet vurdering over 4 indikatorer
	340
	383
	388
	434
	477
	456
	464
	453
	438

	Sykehuset Innlandet HF
	Samlet vurdering over 4 indikatorer
	1062
	937
	1272
	1279
	1351
	1260
	1135
	1081
	1075

	Sykehuset Telemark HF
	Samlet vurdering over 4 indikatorer
	252
	617
	680
	689
	410
	379
	441
	405
	412

	Sykehuset i Vestfold HF
	Samlet vurdering over 4 indikatorer
	171
	195
	203
	219
	218
	210
	238
	205
	221

	Sykehuset Østfold HF
	Samlet vurdering over 4 indikatorer
	141
	167
	176
	203
	199
	217
	207
	208
	204

	Sørlandet sykehus HF
	Samlet vurdering over 4 indikatorer
	514
	429
	596
	658
	643
	661
	644
	644
	655

	Universitetssykehuset Nord-Norge HF
	Samlet vurdering over 4 indikatorer
	529
	515
	555
	546
	598
	551
	606
	602
	594

	Vestre Viken HF
	Samlet vurdering over 4 indikatorer
	1085
	711
	814
	831
	875
	814
	862
	816
	901

	Akershus universitetssykehus HF
	Samhandling
	
	80
	119
	120
	122
	128
	255
	245
	425

	Finnmarkssykehuset HF
	Samhandling
	
	183
	199
	231
	214
	210
	191
	209
	217

	Helgelandssykehuset HF
	Samhandling
	
	288
	301
	362
	362
	358
	324
	321
	311

	Helse Bergen HF
	Samhandling
	
	333
	339
	386
	374
	352
	442
	381
	390

	Helse Fonna HF
	Samhandling
	
	185
	308
	327
	276
	318
	292
	313
	279

	Helse Førde HF
	Samhandling
	
	327
	313
	344
	341
	295
	299
	263
	279

	Helse Møre og Romsdal HF
	Samhandling
	
	432
	488
	554
	532
	522
	554
	503
	534

	Helse Nord-Trøndelag HF
	Samhandling
	
	212
	230
	262
	280
	281
	289
	287
	280

	Helse Stavanger HF
	Samhandling
	
	81
	121
	139
	130
	145
	142
	141
	138

	Nordlandssykehuset HF
	Samhandling
	
	280
	359
	369
	362
	328
	378
	386
	372

	Oslo universitetssykehus HF
	Samhandling
	
	216
	365
	517
	501
	512
	545
	554
	551

	St. Olavs hospital HF
	Samhandling
	
	229
	215
	262
	303
	253
	281
	264
	279

	Sykehuset Innlandet HF
	Samhandling
	
	564
	781
	807
	859
	770
	696
	670
	688

	Sykehuset Telemark HF
	Samhandling
	
	366
	383
	461
	240
	235
	291
	249
	254

	Sykehuset i Vestfold HF
	Samhandling
	
	114
	128
	149
	138
	142
	155
	141
	142

	Sykehuset Østfold HF
	Samhandling
	
	97
	101
	117
	121
	131
	138
	153
	133

	Sørlandet sykehus HF
	Samhandling
	
	269
	374
	408
	410
	417
	428
	430
	405

	Universitetssykehuset Nord-Norge HF
	Samhandling
	
	317
	354
	355
	386
	351
	371
	378
	393

	Vestre Viken HF
	Samhandling
	
	408
	470
	489
	550
	465
	512
	518
	547

	Akershus universitetssykehus HF
	Kort ventetid
	
	50
	53
	53
	63
	57
	140
	108
	411

	Finnmarkssykehuset HF
	Kort ventetid
	
	79
	83
	106
	106
	106
	104
	96
	121

	Helgelandssykehuset HF
	Kort ventetid
	
	136
	154
	187
	183
	166
	115
	143
	123

	Helse Bergen HF
	Kort ventetid
	
	336
	358
	394
	405
	390
	510
	467
	441

	Helse Fonna HF
	Kort ventetid
	
	58
	106
	134
	104
	101
	135
	119
	100

	Helse Førde HF
	Kort ventetid
	
	206
	215
	230
	224
	168
	184
	185
	189

	Helse Møre og Romsdal HF
	Kort ventetid
	
	209
	222
	262
	263
	237
	295
	270
	284

	Helse Nord-Trøndelag HF
	Kort ventetid
	
	85
	112
	145
	142
	114
	131
	146
	137

	Helse Stavanger HF
	Kort ventetid
	
	48
	58
	73
	56
	52
	71
	72
	65

	Nordlandssykehuset HF
	Kort ventetid
	
	156
	145
	147
	158
	155
	210
	215
	181

	Oslo universitetssykehus HF
	Kort ventetid
	
	227
	402
	609
	480
	538
	760
	764
	731

	St. Olavs hospital HF
	Kort ventetid
	
	99
	119
	132
	158
	148
	167
	202
	194

	Sykehuset Innlandet HF
	Kort ventetid
	
	303
	412
	444
	457
	436
	446
	455
	410

	Sykehuset Telemark HF
	Kort ventetid
	
	246
	249
	170
	117
	90
	143
	153
	131

	Sykehuset i Vestfold HF
	Kort ventetid
	
	73
	78
	84
	90
	74
	74
	68
	76

	Sykehuset Østfold HF
	Kort ventetid
	
	46
	42
	40
	41
	57
	35
	27
	32

	Sørlandet sykehus HF
	Kort ventetid
	
	154
	160
	200
	167
	193
	201
	214
	234

	Universitetssykehuset Nord-Norge HF
	Kort ventetid
	
	186
	192
	164
	180
	160
	231
	248
	228

	Vestre Viken HF
	Kort ventetid
	
	225
	223
	215
	245
	252
	306
	289
	304

